**Z á p i s n i c a**

z IV. zasadnutia Miestneho zastupiteľstva mestskej časti Košice-Staré Mesto, konaného dňa 27.06.2019

------------------------------------------------------------------------------------------------------------------------

Prítomní: podľa prezenčnej listiny.

**Úvod rokovania**

p. Petrovčik, starosta MČ: Otváram dnešné IV. zasadnutie miestneho zastupiteľstva. Zatiaľ podľa účasti nám chýba pani poslankyňa Torkošová. Keďže nebola ospravedlnená, takže predpokladám, že ešte dorazí. Práve prišla. Takže sme v plnom zložení. Konštatujem, že je prítomných všetkých 13 poslancov. Nakoľko je prítomných 13 poslancov, konštatujem, že je prítomná nadpolovičná väčšina všetkých poslancov a zastupiteľstvo je uznášania schopné. Prosím, aby sme teraz pristúpili k voľbe návrhovej komisie.

- - -

**Návrhová komisia**

p. Petrovčik, starosta MČ: Takže poprosím návrhy nominantov do návrhovej komisie. Nech sa páči. Pán zástupca Ďurica, nech sa páči.

p. Ďurica, zástupca starostu MČ: Dámy a páni, ja navrhujem do komisie pani poslankyňu Galdunovú.

p. Petrovčik, starosta MČ: Ďakujem. Takže pani poslankyňa Galdunová, nech sa páči.

p. Galdunová, poslankyňa MiZ: Dobrý deň. Ja by som chcel do návrhovej komisie navrhnúť pána Ďuricu.

p. Petrovčik, starosta MČ: Dobre, ďakujem. Takže prosím, pristúpme k hlasovaniu. Kto je za, aby v návrhovej komisii dnes boli pán zástupca Ďurica a pani poslankyňa Galdunová. Hlasujte prosím teraz.

***Hlasovanie č. 1:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Konštatujem, že návrhová komisia bude dnes v zložení Andrej Ďurica a Magdaléna Galdunová. Poprosím členov návrhovej komisie, aby ste si presadli na príslušné miesta.

- - -

**Určenie overovateľov**

p. Petrovčik, starosta MČ: Za overovateľov zápisnice určujem pána poslanca Gacíka a pani poslankyňu Hulmečíkovú.

- - -

**K programu rokovania**

p. Petrovčik, starosta MČ: Teraz pristúpime k schvaľovaniu samotného programu. Budeme hlasovať o programe, ktorý bol zverejnený. Prosím poslancov, aby najprv dávali svoje návrhy, ktoré sa týkajú buď vypustenia bodov z programu alebo zmeny poradia s tým, že treba predložiť všetky návrhy a potom následne o nich budeme hlasovať v poradí, v akom boli predložené. Čo sa týka vypustenia bodov, o tom budeme hlasovať nadpolovičnou väčšinou všetkých poslancov a čo sa týka zmeny poradia bodov, o tom hlasujeme nadpolovičnou väčšinou prítomných poslancov. Takže má niekto návrh na vypustenie alebo zmenu poradia bodov dnešného programu? Ak tomu tak nie je, tak môžeme pristúpiť k hlasovaniu o bodoch zverejneného programu zasadnutia, ktoré neboli vypustené. Prosím návrhovú komisiu, aby prečítala návrh na uznesenie.

p. Ďurica, zástupca starostu MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto podľa § 12 ods. 5 a 7 zákona č. 369/1990 Zb. o obecnom zriadení v znení neskorších predpisov schvaľuje body zverejneného programu IV. zasadnutia Miestneho zastupiteľstva mestskej časti Košice-Staré Mesto.

p. Petrovčik, starosta MČ: Poprosím hlasujme.

***Hlasovanie č. 2:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Konštatujem, že program bol schválený. Prosím teraz poslancov o doplňujúce návrhy k schválenému programu. Takže kto má nejaký doplňujúci návrh, nech sa páči. Keďže sa nikto nehlási, program tým pádom vlastne máme schválený. Môžeme pristúpiť k bodu č. 1.

- - -

**Bod č. 1**

**Informácia o činnosti starostu mestskej časti Košice-Staré Mesto od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019**

p. Petrovčik, starosta MČ: Otváram rozpravu k tomuto materiálu. Nech sa páči pán poslanec Djordjevič.

p. Djordjevič, poslanec MiZ: Ďakujem pekne za slovo. Ešte raz príjemný deň všetkým. Samozrejme, že v takýchto bodoch, keď je správa o činnosti nie sú vyslovene dané podmienky, nie je nejaká forma určená, ani vo všeobecnosti v iných mestských častiach. Tu sa nedá hovoriť o tom, čo by tam malo byť, čo by tam nemalo byť. Sú robené relatívne stále subjektívne samozrejme a nemám voči tomu nejaké výhrady, lebo sú všetko na základe overených skutočností. Povedal by som, že v predošlých časoch boli skôr aj niektoré veci vykonštruované. No ale samozrejme hovorím, 100 dní prešlo, 6 mesiacov tak isto prešlo. Keď prejde rok, budem sa zase inak na veci pozerať, ale už je čas hovoriť si o veciach, ktoré by mohli byť aj lepšie. Samozrejme niekedy sa povie to medzi rečou, niekedy sa povie na komisii. A keď nedochádza k náprave, tak sa bude hovoriť verejne, pred televíznymi divákmi, pred kamerami a za účasti všetkých poslancov. V prvom rade staromešťania sú zvedaví a pre nich sú podstatné výsledky. Čiže, keď tak letmo čítam a pozerám sa na to, že v súčasnosti sa intenzívne venujem zámeru, aby plavárne boli prepojené. No už začala sezóna vlastne, neviem kedy otvára Červená hviezda, ale chcel by som sa na to opýtať, že v akom je to stave, lebo výsledok bude taký, že buď budú prepojené alebo nebudú prepojené. Dočítal som sa o oprave lavičiek, o ktoré som požiadal koncom roka interpeláciou a dosky sa už vtedy, že ako sa pán starosta pričinil o tieto lavičky ja JUMBO centrom, či podpísal faktúru, alebo ich bol sám osádzať, že to tam má v tom odpise. Ale celkovo by som chcel takto tu verejne poprosiť, aby zlepšila organizácia podujatí, ktorých časový sled alebo organizácia nie je nutná nejakým takýmto rozhodnutím dvoj, trojdňovým. Kolegovia a kolegyne, ktoré sú tu naozaj veľmi dlho, vedia potvrdiť, že 5 až 6 predošlých zastupiteľstiev, keď nie sedem, boli dobré mravy a zvykom, že skoro všetky a takmer všetky kultúrne podujatia prechádzali cez komisiu kultúry a tu mám dojem, že sa podujatia zorganizujú zo dňa na deň. Vo faktúrach sa človek vie dozvedieť o ich rozsahu, že nie sú to stovky, sú tam niekedy tisíce. Organizujú sa tu brigády, je tam oznámené, že prídu poslanci, je zavesené na Internet, že príde brigáda za účasti poslancov. Poslanci o tom nevedia. Čiže viac o tom nebudem ani hovoriť, ani rozvádzať. Zatiaľ to nie je také, že by sme sa tu mali pohádať. Dvíham varovný palec hore a je to, ako pán Grega povedal teraz na mestskom zastupiteľstve, také malé upozornenie, že zlepšiť tieto veci. Inak je to celkom dobré. Snaživosť, inšpirácia, nejaké nové veci. Ale nie je to o jednom človeku, je to o trinástich poslancoch. Je to o 21 tisíc obyvateľoch. A to je všetko. Ďakujem.

p. Petrovčik, starosta MČ: Ďakujem. Pán poslanec Priester.

p. Priester, poslanec MiZ: Ďakujem za slovo. Pán starosta, ja by som sa vás chcel opýtať. Spomínali ste tam, že ste riešili so spoločnosťou KOSIT a správou mestskej zelene stav čistoty, kosenia v meste. Trošku keby ste to mohli rozviesť, či sa vám aj niečo podarilo vyriešiť alebo vylobovať naviac pre mestskú časť. A ďalej ešte by som sa rád opýtal, že ste spomínali, že ste mali rokovanie s riaditeľkami škôlok o tom, že stav budov atď. Tak tiež keby ste nás mohli informovať, či potrebuje niečo urgentne opraviť alebo či tam nie je nejaký taký stav, ktorý by bolo treba riešiť. Ďakujem.

p. Petrovčik, starosta MČ: Ďakujem. Ak sa nikto už nehlási do diskusie, tak sa pokúsim zodpovedať na otázky. Plaváreň a prepojenie plavárne, vlastne našej Mestskej krytej plavárne s Červenou hviezdou. My sme tieto rokovania samozrejme začali niekedy pred dobrým mesiacom. Samozrejme nie všetko sa dá zo dňa na deň. To znamená, dnes sme vo fáze, máme za sebou nejaké úvodné rokovania zo zástupcami TEHO, kde som bol ja ten motor toho, týchto rokovaní a ja som vyvolal. Takže k tomu sa priznávam. Osobne si myslím, že vyzerá to tak, že samozrejme túto sezónu sa nám asi, ale nechcem to ešte dopredu hodnotiť, tento projekt nepodarí zrealizovať. Na jednej strane je to pochopiteľné, že ten čas nie je dostatočný na tento rozbeh a prepojenie, hoci z našej strany bolo vyvinuté maximálne úsilie. A potom, nie je tu, ale predpokladá, že dôjde pán riaditeľ Hlivák a môžeme sa potom ešte prípadne na to, keď vás budú ešte nejaké detaily zaujímať, aj po zastupiteľstve na to opýtať. My sme vlastne z našej strany urobili maximum pre to, aby sa tieto obe prevádzky prepojili a aby sa vlastne zrealizovalo to, čo už logicky niekoľko rokov, o čom sa rozpráva. Ale samozrejme z druhej strany to nie je tak možné rýchlo a dynamicky, ako možno z našej strany. Takže nič sa nedeje, aj keď táto sezóna sa nestihla, tak samozrejme ideme ďalej a o to budeme viac času a v kľude a budeme môcť pripraviť dokonale tento projekt na budúcu letnú sezónu. Ale tak, aby sme už aj vlastne v rámci tej jarnej sezóny sa pokúsili skĺbiť s otvorením ČH-čka, pretože oni majú tiež v pláne a už to vlastne aj realizovali, tú svoju sezónu, tú letnú sezónu predĺžiť aj o jar, jeseň. Minimálne ten plavecký bazén v rámci tých tréningových procesov. Takže ja osobne som optimista. Napriek tomu, aj keď sa nám to nepodarí túto sezónu, určite sa nám to podarí už naplno rozbehnúť tú sezónu budúcu. K ďalšej otázke. Boli to aktivity. Neviem teraz, lebo bolo toho také množstvo, že neviem teraz konkrétne, o ktorých sa budeme baviť, ale vypichnem napríklad tie brigády. My sme teraz uplynulý víkend ..., sa konala vlastne tretia časť týchto našich brigád, tretí taký diel, kde sme na podnet občanov. Čiže aby bolo jasné, že nie ja sa tu každé ráno zobudím a niečo mi napadne v hlave a dám pokyn, aby sa to realizovalo. Čiže obrátili sa na nás občania aj z Jakobyho a Slovenskej jednoty a z tejto časti našej mestskej časti, kedy správne poukázali, že sú tu aj oni. Je tu aj táto časť a poďte aj nám pomôcť a dobrovoľnícky zveľadiť naše okolie a my sa radi pripojíme. Takže bol to podnet od občanov. My sme im vyšli v ústrety. Nehovorím, že ich prišlo nejako veľké množstvo, ale zopár tých občanov prišlo a spolu aj s pracovníkmi, vlastne aj vrátane mňa, z úradu sme zdarne, vlastne komplet zrealizovali nové nátery na celom oplotení detského ihriska na Slovenskej jednoty. Plus sme to vyčistili, zrealizovali nové nátery a plus boli prítomní samozrejme aj od vás pán poslanec Martin Konečný, ktorý nám tak isto pomohol a podarilo sa nám celú túto lokalitu vlastne vyčistiť aj od odpadkov. Takže aj účasťou jednotlivých poslancov, myslím si, že sa potvrdzuje, že je to dobrá myšlienka. Nevidím v tom problém, prečo by sme v tom, či už na jeseň alebo potom o rok na jar, nemali pokračovať. Ľudia si to žiadajú, chvália. Samozrejme, môžeme si to na budúci rok aj naplánovať, plus tie iné nejaké kultúrne akcie čo najviac, aby samozrejme boli dopredu naplánované, to je logické, cez príslušnú komisiu. Ale treba si uvedomiť, že my sa nachádzame v prvom roku tohto volebného obdobia, kde sa udiali zásadné zmeny vo vedení jednak mestskej časti, ale aj v poslaneckom zbore. Práve preto si musíme jednak na seba všetci zvyknúť a jednak vlastne sa ujednotiť a odskúšať. A vlastne tie jednotlivé akcie si potom povedať, ktoré zostanú, ktoré nezostanú a ktorým smerom sa budeme uberať. Lebo držať sa tých zaužívaných, ktoré tu desaťročia máme, by bolo myslím si dosť zlé, keby sme zvolili takýto konzervatívny prístup. Doba sa mení, nároky ľudí, občanov sa tak isto menia a myslím si, že niektoré akcie, ktoré sme doteraz realizovali a pôvodne neboli nejako plánované s príslušnou kultúrnou komisiou, tak boli prijaté vlastne pozitívne a mali úspech. Takže toľko k tým akciám. Ešte predposledná otázka bola KOSIT, to čistenie. Čiže, čo som ako starosta priniesol pre mestskú časť nejakou spoluprácou firmou KOSIT alebo v čom sú tie výhody pre mestskú časť. Na adresu firmy KOSIT môžem povedať, že samozrejme tá spolupráca sa stále ešte len vyvíja a hľadáme cestu k sebe. Ale už teraz môžem pochváliť zástupcov firmy KOSIT, s ktorými jednáme. Mám pocit, že keby takto k nám pristupovali aj ostatní riaditelia alebo zodpovední pracovníci z ostatných mestských podnikov, tak to by bola radosť robiť a pracovať tuná na skrášľovaní, čistení a zveľaďovaní našej mestskej časti. Takže čo sa týka vedenia firmy KOSIT, hlavne toho operatívneho, s ktorým každodenne komunikujeme my, alebo pán prednosta, myslím si, že klobúk dole. Majú sa čo od nich učiť ostatné mestské podniky, pretože moja skúsenosť je, že čo sa povie, čo sa dohodne ... . Veľa sa dohodne nad rámec, čo by nemuseli ani pre nás robiť. Samozrejme nepôjdem tu do detailov, ale určite všetko proste platí. Kdežto nemôžem úplne na 100 % povedať, že toto isté platí aj pre zástupcov, s ktorými jednáme, mestských podnikov. Takže samozrejme vieme, o kom asi hovorím. Ďakujem. Potom tu máme ešte otázku riaditeľky škôlok. Tam predpokladám asi bola otázka na nejaký výstup z nejakej alebo poslednej porady ohľadom investícií v rámci škôlok. My sme mali už dávnejšie nejaký súpis, čo si ktorá každá škôlka ..., proste aké investície vyžaduje. My sme sa snažili urobiť taký prierez, vlastne nielen od stola, čo ktorá riaditeľka napísala, čo potrebuje, ale ja som si aj dal tú námahu a prešiel som si tie škôlky. Takže na základe aj fyzickej obhliadky sme spísali nejakú postupnosť a nejaký harmonogram, čo sa kedy bude robiť, čo je ozaj nevyhnutné. Kde sa vlastne, v akej oblasti sa bude v ktorej škôlke čo rekonštruovať. Ale hovorím, nejedná sa o nejaké zásadné investície. Všetko je to samozrejme v rámci nejakých mantinelov, aby nebol narušený chod, samotná prevádzka škôlok. A také väčšie, to je spomenutá Zádielska, Tatranská, kde potrebujeme investovať do vzduchotechniky. Takže neviem, či som zodpovedal dostatočne. Keď, tak ešte kľudne doplňte otázku. Takže ďakujem. Pán Djordjevič s faktickou.

p. Djordjevič, poslanec MiZ. *Faktická poznámka*: Ďakujem pekne pán starosta. Aby to nevyzeralo, že pri starom starostovi som kritizoval, že sa nič nerobí a teraz budem kritizovať, že sa dačo robí. Ja len chcem vedieť, čo tie srandy stoja, z čoho sú financované. Guľáše, stany, pivá pri brigádach, výčapy. Nemusíte dnes, lebo nie ste pripravený na tie otázky. Poprosím do ďalšej finančnej komisie aspoň nejaký materiál na stôl, aby sme si nemysleli, že to spadá na hlavu alebo že či sú to sponzori. Proste chceme vedieť. Chceme vedieť o tom viac, lebo stále sme počúvali, že na nič nie sú peniaze. Však to sa dá prehrať staré zastupiteľstvá. Nonstop bola odpoveď. Nie, nedá sa, nie sú peniaze. Zrazu sú tu peniaze na všetko. Hej? A naozaj nemusíte dnes, lebo to by bolo nefér, keby som žiadal za 5 sekúnd odpoveď a presné čísla. Chcem vedieť koľko peňazí je na repre fonde, či starosta bude v tomto roku presúvať financie. To sa týka finančnej komisie, takže my len chceme o tom vedieť viac, lebo predpokladám, že pri týchto brigádach sa nakupuje na bločky, rovnako ako pri akciách denného centra. Tie nie sú na Internete na zmluvách, faktúrach, čiže ja si to nemám ako skontrolovať. Mňa to ani nebaví teraz dávať info zákony. Ja chcem len vidieť do toho viacej a či jednoducho, čo je prioritou. Lebo vieme, že na kontajneroviská nešlo nič, potom zrazu sú tu nejaké projekty mimo koncepcie. Lebo bola schválená koncepcia, na ktorých uliciach. Zrazu sa dočítam na Internete, že sú úplne iné lokality vytypované. Čiže to je celé o tom, keď ma necháte ešte dlhšie, ja budem veľmi vďačný, nemusím sa prihlasovať do ďalšieho bodu do rozpravy. Ja budem rád, keď budeme sa participatívne, nielen občania, ale poslanci z celého Starého Mesta ... . Lebo ja to poviem tak ľudovo. Starosta mal 2 600 hlasov, ale títo trinásti poslanci mali hlasov 6 a pol alebo 7 tisíc. Tým chcem povedať to, že trinásť poslancov je stále z môjho pohľadu viac aj z hľadiska celkovo toho hlasovacieho práva a prijímania uznesení viac ako starosta. To zase nehovorím, že pán starosta nás chcel z toho vynechať. Veď uznesenie ešte nie je podpísané, ale má prísť 116 000 EUR, s ktorými rozpočet narátal a ja by som bol veľmi rád, keby sa rovnomerne rozčlenili. Nedá sa to samozrejme vypočítať úplne matematicky, lebo niekde môže byť vyššia investícia a prevýši to tých 113, či 118. Niekde môže byť 50, 55 tisíc, ale aby sa nevynechal ani jeden volebný obvod, aby sa nevynechali tak isto aj keď sa bude v spolupráci s mestom opravovať chodníky. Jednoducho, aby sme sa o tých veciach bavili, aby aj tí poslanci, hlavne tí, ktorí nie sú poslancami mesta, mali pocit, že sa podieľajú na tom a neboli potom takéto dodatočné maily. Čiže dopredu to treba riešiť a vtedy myslím bude fajn. Čiže tieto otázky poprosím, čo sa týka finančného charakteru do ďalšej komisie a už len v krátkosti sa vrátim k tým akciám. Veľmi dobre to povedal pán poslanec Priester, teda napísal v tom e-maili, že keď starí ľudia alebo seniori, keď to mám povedať slušne, lebo oni nie sú starí, oni môžu byť aj duchom mladí. Keď sú seniori doobeda unavení a keď detičky musíme silou mocou na tú 14-tu, ja si myslím, že aj do 15-tej by počkali. A keď chceme účasť tých poslancov, aj pri pripevňovaní nejakého defibrilátora. Pardón. Nie nejakého. Všetka česť, že to pani poslankyňa kúpila, ale aj keď chceme účasť poslancov, a nielen niektorých vyvolených, tak snažme sa aj prispôsobovať tomu termíny a že medzi nami sú aj pracujúci ľudia, aj ktorí majú takú prácu, že si nemôžu odskakovať len tak niekde, ako by povedal niekto neznalý veci, že fotiť sa na akcie. Čiže zlepšiť tú spoluprácu, ktorá na začiatku bola výborná. Na tom punči sme sa všetci odfotili a jak sa hovorí Sľúbili sme si lásku, však 17. november za chvíľu bude 30 rokov, ale tá harmónia sa pomaly vytráca a ešte je čas to dať všetko naspäť. Čiže takto. Ďakujem.

p. Petrovčik, starosta MČ: Dobre, ďakujem. Ak sa nikto už nehlási do diskusie, uzatváram tento bod a poprosím návrhovú komisiu o prečítanie návrhu uznesenia.

p. Ďurica, zástupca starostu a člen návrhovej komisie. Návrh na uznesenie: Miestne zastupiteľstvo mestskej časti Košice Staré Mesto berie na vedomie informáciu o činnosti starostu mestskej časti Košice Staré Mesto od III. zasadnutia Miestneho zastupiteľstva mestskej časti Košice Staré Mesto, ktoré sa konalo dňa 16.05.2019, v predloženom znení.

p. Petrovčik, starosta MČ: Ďakujem, hlasujme prosím.

***Hlasovanie č. 3:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom dnešného rokovania je bod č. 2.

**- - -**

**Bod č. 2**

**Informácia o plnení úloh vyplývajúcich z uznesení od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019**

p. Petrovčik, starosta MČ: Predkladateľom je samozrejme pán JUDr. Roman Pillár. Poprosím o pár slov.

p. Pillár, hlavný kontrolór MČ: Prajem dobrý deň vážené panie poslankyne, vážení poslanci. Tak ako je uvedené v informácii, tak na predchádzajúcom zastupiteľstve nebolo prijaté žiadne uznesenie, ktoré by si vyžadovalo kontrolu. Boli to uznesenia od čísla 39 do 49 a nie je tam vlastne daná žiadna úloha, žiadna povinnosť, takže nebola tam žiadna povinnosť kontroly.

p. Petrovčik, starosta MČ: Dobre, ďakujem. Otváram diskusiu. Nech sa páči pán poslanec Djordjevič.

p. Djordjevič, poslanec MiZ: Ďakujem pekne pán starosta. Tak isto v mailovej komunikácii s predsedom komisie sme sa bavili o nejakých uzneseniach, ale samozrejme toto je od ostatného zastupiteľstva, čiže keď to tu nepatrí, kľudne ma prerušte a zoberte slovo. Dostal som odpoveď od predsedu komisie, že tie staršie uznesenia, ktoré nie sú plnené a nevieme, v akom stave sa nachádzajú, tak mi napísal, že je to otázkou pre zastupiteľstvo. Takže ak sa môžem pýtať a môžeme to rozobrať v tomto bode, a keď nie, tak v bode Rôzne. Chcem sa opýtať, v akom stave sú plnenia uznesení. Napríklad výstavba komunikácie na Stromovej ulici alebo riešenie dvora, kde býva pán inžinier Hanesz, teda Malej Prahy, nejaké vysporiadanie pozemkov. Potom aj ja som dával uznesenia, kde som ... . Vlastne to už teraz toto zastupiteľstvo, kde starosta mal jednať o vysporiadaní parkovacích miest vystavaných mestskou časťou. Čiže aspoň na komisiu, keď nie na zastupiteľstvo. Zase informovať ... . Bol som tam, lebo toto sú pre mňa tie podstatné veci, nie že som bol na Staromestskom kultúrnom lete, alebo že som sa zúčastnil na nejakom koncerte. Ale kde som bol jednať, kedy som bol jednať, s kým som bol jednať, čo som vyjednal. Toto sú hmatateľné výsledky poslaneckej alebo starostovskej práce podstatné pre staromesťanov. Nič iné nás nezaujíma. Všetko ostatné je len taká spoločenská etika, čo samozrejme k štatutárskej práci patrí. Ale samozrejme ľudia nás volili pre výsledky a dostávam otázky na verejných diskusiách, napríklad pán Fekete z Malej Prahy stále nám to otrepe o hlavu, že v akom stave ... . Však pán starosta to čítal minule úplne v inej problematike. Čiže tiež by som bol rád, keby sme sa k týmto veciam vrátili a dostali relevantné odpovede, že čo sa aspoň urobilo, alebo aká bola snaha. Ďakujem.

p. Petrovčik, starosta MČ: Ďakujem. Keďže sa nikto nehlási, ja by som ešte dal priestor na odpoveď. Nech sa páči.

p. Pillár, hlavný kontrolór MČ: Takže k tomuto keď môžem povedať, tak už pán Rušin má k všetkým uzneseniam, ktoré ste pán poslanec poslali a dotazovali sa na ich plnenie, tak už má pripravenú odpoveď. Ale čo sa týka tak, ako si uviedol, tak skutočne podľa našich vnútorných predpisov ja robím kontrolu len od posledného zastupiteľstva. Ale už na všetky tie, ktoré si poslal mailom, tak už sú pripravené odpovede a už pán Rušin ich má napísané.

p. Petrovčik, starosta MČ: Ďakujem. Uzatváram tým pádom diskusiu a poprosím návrhovú komisiu o prečítanie návrhu uznesenia.

p. Ďurica, zástupca starostu MČ a člen návrhovej komisie. Návrh na uznesenie: Miestne zastupiteľstvo mestskej časti Košice Staré Mesto berie na vedomie informáciu o plnení úloh vyplývajúcich z uznesení od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019.

p. Petrovčik, starosta MČ: Hlasujme prosím.

***Hlasovanie č. 4:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo schválené. Ďalším bodom nášho programu je bod č. 3

- - -

**Bod č. 3**

**Informatívna správa o činnosti Komisie miestneho zastupiteľstva na ochranu verejného záujmu pri výkone funkcií verejných funkcionárov**

p. Petrovčik, starosta MČ: Predkladateľom materiálu je pani Ľubica Blaškovičová, nech sa páči.

p. Blaškovičová, poslankyňa MiZ: Ďakujem pekne. Prajem pekný deň. Informatívna správa je o tom, že všetky tu prítomné kolegyne, kolegovia a pán starosta si splnili zákonnú povinnosť. Jediný, ktorý doteraz túto zákonnú povinnosť nesplnil je pán bývalý poslanec Otto Brixi, ktorý požiadal daňový úrad o presunutie daňového priznania do konca júna. Hoci toto napríklad zákon vôbec neošetril nijakým spôsobom, lebo táto možnosť tam nie je. Ale predpokladáme, že nechceme ísť do žiadneho sporu, že pán kolega, keď urobí daňové priznanie, takže nám ho posunie. Hovorím o kolegovi Ottovi Brixim. Hej? O ňom hovorím, že ešte má pár dní na to, aby si túto povinnosť splnil. Tak verím, že na ďalšom zastupiteľstve povieme, že je to všetko v poriadku.

p. Petrovčik, starosta MČ: Ďakujem veľmi pekne. Poprosím návrhovú komisiu o prečítanie návrhu uznesenia.

p. Galdunová, poslankyňa MiZ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie Informatívnu správu o činnosti Komisie miestneho zastupiteľstva na ochranu verejného záujmu pri výkone funkcií verejných funkcionárov v predloženom znení.

p. Petrovčik, starosta MČ: Hlasujme prosím.

***Hlasovanie č. 5:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom nášho dnešného programu je bod č. 4.

**- - -**

**Bod č. 4**

**Správa o kontrolnej činnosti hlavného kontrolóra mestskej časti Košice-Staré Mesto za obdobie od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019**

p. Petrovčik, starosta MČ: Poprosím pána JUDr. Pillára o pár informácií.

p. Pillár, hlavný kontrolór MČ: Ďakujem. Tak vlastne počas tohto obdobia som vykonal kontrolu Materskej školy Park Angelinum. Momentálne začínam kontrolu nášho Múzea Vojtecha Löfflera. Okrem toho som zaujal stanovisko k záverečnému účtu, ktorý si myslím, že je v poriadku. Okrem toho samozrejme tá dennodenná činnosť, čo vlastne sedíme a preberáme, napríklad aj tie všeobecne záväzné nariadenia, ktoré sú. Tie zmeny súčasťou dnešného programu, tak samozrejme že aj k nim sa vyjadrujem a ich diskutujeme.

p. Petrovčik, starosta MČ: Ďakujem. V rámci diskusie, keďže sa nikto nehlási, uzatváram diskusiu. Poprosím návrhovú komisiu o prečítanie návrhu uznesenia.

p. Galdunová, poslankyňa MiZ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto berie na vedomie správu o kontrolnej činnosti hlavného kontrolóra mestskej časti Košice-Staré Mesto za obdobie od III. zasadnutia Miestneho zastupiteľstva mestskej časti Košice-Staré Mesto, ktoré sa konalo dňa 16.05.2019.

p. Petrovčik, starosta MČ: Ďakujem, hlasujme prosím.

***Hlasovanie č. 6:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom je bod č. 4.

**- - -**

**Bod č. 5**

**Návrh plánu kontrolnej činnosti hlavného kontrolóra mestskej časti Košice-Staré Mesto na obdobie II. polroka 2019**

p. Petrovčik, starosta MČ: Nech sa páči pán doktor.

p. Pillár, hlavný kontrolór MČ: Tak ako je v tomto pláne kontrolnej činnosti uvedené, tak vlastne ja som navrhol vykonať na najbližší polrok tieto kontroly. Vždy sú automatické kontroly, že každý polrok vykonám kontrolu jednej z našich škôlok. Teraz, keďže s tým trhoviskom tam nastali nejaké zmeny, tak som ho zaradil zase do programu a plus samozrejme čerpanie rozpočtu. To je vlastne najdôležitejšia časť našej mestskej časti, ktorú musíme sledovať a pozorovať. No a pán Rušin pri svojej činnosti vlastne zistil, že máme určité od mesta Košice pozemky v správe, na ktorých sú garáže, pričom nemáme na tieto pozemky nájomné zmluvy, t. j. nevyberáme z toho financie, ktoré by sme mohli. Takže mi navrhol, aby som urobil kontrolu všetkých týchto našich pozemkov, ktoré

máme v správe, na ktorých sa nachádzajú garáže. Takže za to som to vlastne zaradil aj do plánu kontrolnej činnosti, aby som tieto veci prekontroloval. A dá sa povedať, že určitým zmyslom toho je hlavne to, že budú to určité príjmy naviac pre mestskú časť.

p. Petrovčik, starosta MČ: Dobre, ďakujem. Nech sa páči faktická pán poslanec Djordjevič.

p. Djordjevič, poslanec MiZ. *Faktická poznámka*: Ja by som v tomto prípade, áno, bol som upozornený občanmi, že im zrazu prišiel nejaký papier a že mestská časť pýta peniaze. Bol by som rád zase na finančnú komisiu, aby nám boli predložené konkrétne čísla, o koľko peňazí mestská časť prišla tým, že sa to nevyberalo. Nebudem chcieť, zase nie sme inkvizičný súd, ale myslím si, že je aj na zamyslenie, aspoň sa zamyslieť nad osobnou zodpovednosťou, lebo si myslím, že je to dosť zarážajúce, že sa niečo také objaví a bavíme sa v tisícoch eur. Tu si budeme vyčítať nejaké občerstvenia a potom nakoniec zistíme, že tu nám utekali peniaze. Čiže toto nebudem požadovať, konkrétne mená a kto je za to zodpovedný, ale bol by som rád, keby sme prišli na to, že o koľko peňazí sme prišli, lebo ma to naozaj zarazilo. Ďakujem.

p. Petrovčik, starosta MČ: Ďakujem. Pán poslanec Konečný.

p. Konečný, poslanec MiZ: Dobrý deň prajem. Ďakujem za slovo. Na komisii kultúry sme sa zhodli s kolegami poslancami, žeby sme chceli dať návrh pre pána kontrolóra Pillára, a to do II. polroka 2019, ak je to možné, pozrieť sa na Kmeťovu 34 na Löfflerovu vilu a nejakým spôsobom aj dať nám vedieť, ako kontrola prebehla, prípadne ... . Naozaj sa na to pozrieť, lebo to stretnutie , ktoré bolo v rámci finančnej komisie v apríli, tak prišlo sa tam na nejaké zaujímavé skutočnosti alebo ako to reálne prebehlo. Čiže, možno by bolo dobre pozrieť sa bližšie na to, ako tam občianske združenie hospodári alebo akým spôsobom užíva budovu, ktorá je vo vlastníctve mestskej časti. Ďakujem.

p. Petrovčik, starosta MČ: Ďakujem, nech sa páči pán kontrolór.

p. Pillár, hlavný kontrolór MČ: Ja najskôr zareagujem, čo sa týka ešte v podstate na podnet pána Djordjeviča. Treba si uvedomiť, že zmluva s mestom, ktorú máme v správe, má 28 dodatkov. Tam sa pozemky dávajú, berú. To je skutočne dosť neprehľadné. A momentálne presne pracujeme na tom, aby sme urobili úplne novú zmluvu, jednotnú a už bez tých všetkých dodatkov, ktoré boli, lebo skutočne vznikol tam určitý neprehľad a sme si toho vedomí. A čo sa týka tej kontroly na Kmeťovej 34, úprimne poviem, že som veľmi rád, keď sú nejaké podnety od vás na nejaké kontroly, pretože v podstate som tu na to, aby som robil kontroly tie, ktoré vy chcete. Takže myslím, že veľmi rád urobím túto kontrolu. Ja si ju sám aj skoncipujem, ako názov a všetky tieto veci, a dám to poprípade do komisie, aby to schválila. Ja ju nakoncipujem a ju aj v II. polroku vykonám.

p. Petrovčik, starosta MČ: Ďakujem. Nasleduje pán poslanec Hanesz.

p. Hanesz, poslanec MiZ: Ďakujem pekne za slovo. Do určitej miery, pán kontrolór, mi už vlastne aj dal odpoveď na tie garáže, lebo ja verím tomu, že je v tom veľký chaos. Ale samozrejme nie iba na Starom Meste je v tom veľký chaos, ale vo všeobecnosti všade. Určite ja kvitujem tú snahu, aby tých neviem koľko dodatkov, proste aby sa vykonali nejaké aktivity, ktoré ten chaos nejakým spôsobom aspoň zmiernia. Neviem aký presne je ten metodický postup, ale viem si predstaviť, že pozemok po pozemku musia asi prejsť. Čiže predpokladám, je to prácne. Samozrejme, predošlé vedenie mestskej časti tiež nesie určitú zodpovednosť za to, ale to neospravedlňovať vedenie, aby takým istým spôsobom to zanedbávalo. Čiže ja tiež budem veľmi rád, keď na finančnej komisii dostaneme určitý zoznam tých garáží, ktoré sú v našej správe. To, či sa vôbec dá vyčísliť, o koľko peňazí sme prišli, to nie som si až taký istý. Za pokus to stojí. Aspoň radovo, aby sme videli. Alebo naopak. Nie o koľko sme prišli, ale o koľko získame viac. To by ma ešte viac zaujímalo, lebo nechceme zbytočne tu sa hrať na Sherlocka Holmesa, ale skôr chceme vidieť, že čo nám to prinesie, keď sa zavedie ten väčší poriadok. Ďakujem pekne.

p. Petrovčik, starosta MČ: Ďakujem. Pán poslanec Djordjevič.

p. Djordjevič, poslanec MiZ: Chcel som samozrejme, a teraz nemám faktickú, čiže nemusím reagovať na konkrétnu tému, ale trošku odpoviem aj kolegovi pánovi Ing. Haneszovi. Vy hovoríte, že nejaký chaos s garážami, alebo že nie je prehľad. Ale vy máte veľmi dobrý prehľad v garážach, lebo v tomto roku ste od Košického samosprávneho kraja odkupovali s pani manželkou garáž, teda pozemok pod garážou. Takže asi vy máte dobrý prehľad. Tak neviem o akom chaose ..., ale dobre. Nie k tomu som chcel. To len, že sledujem všetko čo sa tu deje. Kľudne reagujte. Áno, netýka sa to nášho zastupiteľstva, ale to len tak na okraj, že vy v tom asi chaos nemáte. No ale čo sa týka ROVÁS-u, som bol veľmi sklamaný z niektorých poslancov, členov komisie finančnej, lebo boli sme tam, každý mal nejaké komentáre k tomu. V podstate, keď sme vyšli vonku, každý niečo rozprával. Nie je to tu v poriadku, podozrenia, toto, hento. Prišla komisia, prišli tam zástupcovia ROVÁS-u. Do jedného, všetci členovia komisie boli ticho. Čiže vlastne všetko bolo v najlepšom poriadku. Čiže tu sa pripájam ku kontrole od pána poslanca Konečného, aby bola naozaj vykonaná, aby bola dnes už zadefinovaná, nie jej rozsah, ale aspoň subjekt kontroly. To už rozsah sa dohodne, alebo určí úrad. Však ja myslím, že aj v záujme úradu ochraňovať majetok a hospodárenie inštitúcie, ktorá je v nájme. Ale jednoducho sa mi to nepáčilo, lebo prišli a nikto nič. A všetko je v poriadku. Oni boli prekvapení. Potom tí poslanci, ktorým pomáhali vraj pred voľbami, boli ticho, zdržali sa. No, nepozdávalo sa mi to vôbec a som za tú kontrolu. Ďakujem pekne.

p. Petrovčik, starosta MČ: Ďakujem. S faktickou pán poslanec Hanesz.

p. Hanesz, poslanec MiZ. *Faktická poznámka*: Ďakujem pánovi Djordjevičovi, že sa zaujíma o môj súkromný majetok a môžem mu kľudne povedať, že nech sa pozrie do tých mojich majetkových priznaní, keď má k tomu prístup. Ja sa toho neobávam. Ale ten chaos, ktorý som spomínal v oblasti tých garáží nie je na mojej garáži, ale vedľa u mojich susedov. Tak ja preto hovorím, že mám určité informácie, ktoré s chaosom v garážach súvisia, lebo som to zažil, keď sa moji susedia na to sťažovali. Ja to mám v poriadku a dokonca tu odkupujem za trhovú cenu 2 470 EUR. Ďakujem pekne.

p. Petrovčik, starosta MČ: Ďakujem, pán zástupca nech sa páči.

p. Ďurica, zástupca starostu MČ: Ďakujem pekne za slovo. Ak dovolíte, ešte k ROVÁS-u by som niečo povedal. Tí, ktorí na tej komisii boli, tak myslím si, že sú si vedomí toho, aj niekde v zápisnici by to malo byť, alebo na tej nahrávke, že nebolo to úplne o tom, že všetci boli ticho. Myslím si, že v závere toho jednania, jednak aj z mojich úst, bol jeden príspevok o tom, kde nemôžeme veľmi vlastne brať na vedomie nejakú ich požiadavku, pokiaľ nenastane naozaj podpísanie nejakého memoranda o spolupráci. Aspoň o tom, aby sme mali my nejakú kontrolu nad priestormi, ktoré sú v tejto vile, nakoľko všetci, čo sme tam boli, sme videli, že sme sa ani nedostali do tých priestorov, nakoľko tiež to stretnutie, tá návšteva bola ohlásená. Napriek tomu sme sa nedostali do všetkých priestorov. Mali sme tam výhradu, nejakú hodinu, do ktorej sme museli skončiť s tou obhliadkou. A som rád, že má to svojho gazdu, ale naozaj musíme pristúpiť k tomu, aby v tom memorande bolo nejako zakotvené to, aby to bolo transparentné a aby sme vedeli, čo sa vlastne v tých ubytovacích kapacitách deje a prípadne pristúpili k návrhu spísania nejakej zmluvy, aby my sme boli tí, ktorí budú s tými krátkodobými nájomníkmi tej zmluvy podpisovať. Aby sme mali trošku o tom prehľad, čo sa tam deje. Samozrejme som za ten artcamp, som za to, aby sa tam tá komunita ďalej vyvíjala, ale musí to byť v podstate transparentnejšie. Ďakujem.

p. Petrovčik, starosta MČ: Dobre, ďakujem. Nasleduje pán poslanec Hanesz.

p. Hanesz, poslanec MiZ: Ďakujem za slovo. Ja len veľmi stručne k tomu, čo vlastne sa týka tej Löfflerovej vily. Tiež si myslím, že to treba dať do poriadku, aby nikto nemal taký pocit, že na tom stráca. Čiže mne to tak vychádza, že ... . Bola tu vyslovená, dokonca na finančnej komisii, a to vyslovila pani Hulmečíková, že je potrebné skoncipovať nejakú partnerskú zmluvu. Nazvime ju akokoľvek. A je to veľmi dobrý nápad. Všetci sme ju podporili. A podľa mňa to je cesta, ktorou by sme mohli ísť. Je to budúcnosť určite. Treba tie detaily domyslieť, lebo nie je to až také jednoduché. Máme nájomníka, ktorý je výborný v tej oblasti umeleckej. To by sme mali využiť. A treba sa vlastne postarať o to, aby tá budova ďalej nechátrala. Dúfam, že tá kontrola tiež nejakým spôsobom vrhne viac svetla a bude tam väčší poriadok ako je to dnes. Ďakujem.

p. Petrovčik, starosta MČ: Ďakujem. Keďže sa nikto už nehlási, ale asi budeme mať doplňujúci návrh. Takže predpokladám, že pán poslanec Martin Konečný dal doplňujúci poslanecký návrh. Takže najprv budeme hlasovať o tomto návrhu a potom ako celku. Takže poprosím návrhovú komisiu o prečítanie najprv doplňujúceho poslaneckého návrhu.

p. Ďurica, zástupca starostu MČ a člen návrhovej komisie. Pozmeňujúci návrh k bodu č. 5 Návrh plánu kontrolnej činnosti hlavného kontrolóra mestskej časti Košice-Staré Mesto na obdobie II. polroka 2019. Predkladá pán Mgr. Martin Konečný, PhD. Návrh sa dopĺňa nasledovne: Miestne zastupiteľstvo mestskej časti Košice-Staré Mesto schvaľuje do plánu kontrolnej činnosti hlavného kontrolóra mestskej časti Košice-Staré Mesto na obdobie II. polroka 2019 vykonanie kontroly na Kmeťovej 34 vo vile Löfflera, ktorá je majetkom mestskej časti Košice-Staré Mesto. Nájomcom vily je OZ ROVÁS, ktoré má nájomnú zmluvu s mestskou časťou Košice-Staré Mesto. Preveriť nájomnú zmluvu, podmienky, priestor budovy, ubytovacie kapacity v budove a čo v budove je v havarijnom stave.

p. Petrovčik, starosta MČ: Ďakujem, hlasujme.

***Hlasovanie č. 7:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Návrh bol prijatý. Teraz poprosím pôvodný návrh.

p. Ďurica, zástupca starostu MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto

A. schvaľuje

plán kontrolnej činnosti hlavného kontrolóra mestskej časti Košice-Staré Mesto na obdobie II. polroka 2019 vrátane doplňujúceho návrhu.

B. poveruje

hlavného kontrolóra mestskej časti Košice-Staré Mesto vykonaním kontrol v zmysle schváleného plánu kontrolnej činnosti na II. polrok 2019.

p. Petrovčik, starosta MČ: Hlasujme.

***Hlasovanie č. 8:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom nášho programu je bod č. 6

**- - -**

**Bod č. 6**

**Záverečný účet mestskej časti Košice-Staré Mesto za rok 2018**

p. Petrovčik, starosta MČ: V materiáloch máte prehľadne zosumarizovaný celkový účet a k tomu aj nejaké stanovisko hlavného kontrolóra mestskej časti. Takže otváram diskusiu. Ak sa nikto nehlási, uzatváram diskusiu a poprosím návrhovú komisiu o prečítanie návrhu uznesenia.

p. Galdunová, poslankyňa MiZ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto

**A. berie na vedomie**

stanovisko hlavného kontrolóra mestskej časti Košice-Staré Mesto k záverečnému účtu mestskej časti Košice-Staré Mesto za rok 2018

**B. schvaľuje**

1. celoročné hospodárenie mestskej časti Košice-Staré Mesto za rok 2018 **bez výhrad**
2. celoročné hospodárenie rozpočtových organizácií Materská škola Hrnčiarska, Materská škola Jarná, Materská škola Park Angelinum, Materská škola Rumanova, Materská škola Tatranská 23, Materská škola Zádielska, Mestská krytá plaváreň za rok 2018 **bez výhrad**
3. celoročné hospodárenie príspevkovej organizácie Múzeum Vojtecha Löfflera za rok 2018

**bez výhrad**

**C. schvaľuje**

1. usporiadanie prebytku hospodárenia mestskej časti Košice-Staré Mesto vo výške 48 238,93  € nasledovne:

**48 238,93 € previesť do rezervného fondu mestskej časti Košice-Staré Mesto**

1. usporiadanie prebytku hospodárenia Múzea Vojtecha Löfflera vo výške 5 079,41 € nasledovne:

**507,94 €, t. j. 10 % previesť do rezervného fondu Múzea Vojtecha Löfflera**

**4 571,47 € ponechať Múzeu Vojtecha Löfflera na údržbu a opravy a na realizáciu výstav.**

p. Petrovčik, starosta MČ: Ďakujem, hlasujme prosím.

***Hlasovanie č. 9:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom je bod č. 7.

- - -

**Bod č. 7**

**Návrh Všeobecne záväzného nariadenia mestskej časti Košice-Staré Mesto č. .../... o poskytovaní príspevku na stravovanie dôchodcov**

p. Petrovčik, starosta MČ: V dôvodovej správe je vlastne stručne vysvetlený dôvod a čo sa vlastne jedná. Predmetná komisia o tom rokovala, takže otváram rovno k tomuto bodu programu diskusiu. Nech sa páči. Pán poslanec Konečný.

p. Konečný, poslanec MiZ: Ďakujem za slovo. Na úvod chcem povedať, že samozrejme návrh podporím a som veľmi rád, že vzišiel takýto návrh zo sociálnej komisie. Videl som pôvodný návrh kolegu Priestera a bavili sme sa o tom od jari, že akým spôsobom pomôcť tým sociálne najslabším skupinám, v tomto prípade dôchodcom v mestskej časti Košice-Staré Mesto. No ten pôvodný návrh boj štedrejší, samozrejme. Teraz tá definitívna verzia, ktorá ide do zastupiteľstva, tak v podstate reálne podľa tých čísiel, ktoré máme z úradu, tak sa táto pomoc bude týkať 22 dôchodcov mesačne. Teda 22 ľuďom tento návrh prilepší. Chcel by som nejakým spôsobom možno apelovať na zastupiteľstvo, alebo možno nejako vyzvať zastupiteľstvo, alebo naozaj skúsme byť v roku 2020 štedrejší aj k príjmovým skupinám dôchodcov, ktorí majú dôchodok od 300 do 400 EUR. Naozaj to je bieda žiť z 300 až 400 EUR je bieda. Je to na hranici únosnosti. Ak ten daný dôchodca žije sám a nemá už partnera, je vdova, vdovec, prípadne nemá pomoc detí, je to smutné, nedôstojné. Je to bieda. Pridali sme dvom skupinám od 0 do 250 EUR, od 251 do 300 EUR. Naozaj skúsme nájsť peniaze v roku 2020 aj na pomoc dôchodcom, ktorí majú dôchodok medzi 300 až 400 EUR. Sú to ľudia, ktorí odpracovali celý život, sú to staromešťania, sú to tí, ktorí potrebujú našu pomoc. Či symbolicky, ale nejako začnime. To je do ďalších zastupiteľstiev. Viem, že nie už teraz na tento rok, ale skúsme na rok 2020 nájsť niečo aj pre túto skupinu. Ďakujem.

p. Petrovčik, starosta MČ: Ďakujem. Pán poslanec Priester.

p. Priester, poslanec MiZ: Ďakujem za slovo. Vážení poslanci, možno by som len trošku predstavil tento návrh, keďže pochádza z komisie, kde som predsedom. Neviem síce prečo som nedostal slovo, aby som ho predstavil, ale nevadí. Povedal by som k tomu len toľko, že vlastne výsledná suma je už upravená. Pôvodný bol štedrejší, ako spomína kolega, avšak ide hlavne o to, že pôvodne tých 50, 50 a 25 centov, ktoré sa navrhovalo v týchto kategóriách by mestskú časť stáli za polroka okolo 4 600 EUR a bohužiaľ na to momentálne nemáme dostatok prostriedkov v rozpočte, takže sme aspoň išli na maximálnu možnú čiastku, ktorú vieme urobiť a ktorú si vieme dovoliť z rozpočtu, aby sme ho nemuseli meniť. Takže asi toľko. Ešte by som rád povedal, že aj vďaka vašim podnetom, napríklad pána Djordjeviča, sa budeme aj naďalej zaoberať riešením tejto situácie a možno ďalšou úpravou, keď uvidíme, že koľko peňazí bude v rozpočte po tomto roku, keďže pán starosta pripravil aj nejaké novinky, aj získame nejaké peniaze naviac. Aj dnes sme o tom počuli, že z garáží bude viacej, tak dúfam, že aj do tej sociálnej sféry budeme investovať. Ďakujem.

p. Petrovčik, starosta MČ: Ďakujem. Faktická pán poslanec Djordjevič.

p. Djordjevič, poslanec MiZ. *Faktická poznámka*: Ďakujem pekne. Ono tá problematika má dve strany mince. Na jednej strane by sme sa mohli pozrieť na tú problematiku tak, že mestská časť by nemala suplovať štát. Lenže to sa hovorí roky a tí ľudia v tej situácii sa z nášho konštatovania, že choďte na štát a tam pýtajte, a zmeňte zákony, oni sa z toho nenajedia. Čiže určite, ak je možnosť aj z pozície mestskej časti naozaj týmto najkritickejším skupinám, ktorí žijú, hlavne vdovy a vdovci nad hranicou biedy alebo v biede. Ledva zaplatia nájomné. A naozaj poznám prípady, keď 50 EUR mesačne majú na všetko, aj na stravu, aj na vreckové, všetko, lieky. Takže odporúčam pánovi kolegovi sem tam pozrieť zmluvy, faktúry našej mestskej časti a zistíme, či nemáme peniaze na takúto pomoc. A to sa hlavne ..., na konci roka zrobím určite nejaký výpis a nejaký súpis výdavkov. Takže určite budeme plánovať na ďalší rok s týmto. Ďakujem.

p. Petrovčik, starosta MČ: Ďakujem. Uzatváram diskusiu, poprosím návrhovú komisiu o prečítanie návrhu uznesenia.

p. Ďurica, zástupca starostu MČ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto podľa ustanovenia § 14 ods. 3 písm. a) zákona č. 401/1990 Zb. o meste Košice v znení neskorších predpisov sa uznáša na Všeobecne záväznom nariadení mestskej časti Košice-Staré Mesto č. …/… o poskytovaní príspevku na stravovanie dôchodcov podľa predloženého návrhu.

p. Petrovčik, starosta MČ: Hlasujte prosím teraz.

***Hlasovanie č. 10:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom je bod č. 8

**- - -**

**Bod č. 8**

**Návrh na zmenu Všeobecne záväzného nariadenia mestskej časti Košice-Staré Mesto č. 3/2014 o určení výšky príspevku na čiastočnú úhradu výdavkov v školských zariadeniach, ktorých zriaďovateľom je mestská časť Košice-Staré Mesto**

p. Petrovčik, starosta MČ: V rámci diskusie, nech sa páči, keď pán poslanec Priester, či sa hlásite alebo nie. Nie? Dobre. Takže otváram diskusiu. Ak sa nikto nehlási, uzatváram diskusiu a poprosím návrhovú komisiu o prečítanie. Ale predtým by som ešte rád jednu doplňujúcu informáciu. Možno že to aj rozprúdi diskusiu ešte. My sme na úrovni mesta rovnako hlasovali o tejto téme a samozrejme to nepriamo ovplyvňuje, si myslím, aj naše hlasovanie. Na úrovni mesta bola prijatá v rámci bodu 11. Návrh na zmenu VZN mesta Košice č. 103 o určení výšky príspevku zákonného zástupcu dieťaťa a žiaka na nákup potravín na jedlo podľa vekových kategórií stravníkov. A tam sme dali prednosť, mestskí poslanci, alternatíve „A“. Takže ja by som chcel aj týmto upriamiť pozornosť aj nášho hlasovania. Predpokladám, že by sme sa mali tak isto prikloniť k tejto alternatíve „A“, lebo máme tam na výber alternatívu „A“ alebo alternatívu „B“. Takže ak sa nikto do diskusie už nehlási, navrhujem potom prečítať a hlasovať najprv o alternatíve „A“ a potom následne. Ďakujem.

p. Ďurica, zástupca starostu MČ a člen návrhovej komisie: Takže dámy a páni alternatíva „A“. Návrh na uznesenie: Miestne zastupiteľstvo mestskej časti Košice-Staré Mesto podľa ustanovenia § 14 ods. 3 písm. a) zákona č. 401/1990 Zb. o meste Košice v znení neskorších predpisov sa uznáša na zmene Všeobecne záväzného nariadenia mestskej časti Košice-Staré Mesto č. 3/2014 o určení výšky príspevku na čiastočnú úhradu výdavkov v školských zariadeniach, ktorých zriaďovateľom je mestská časť Košice-Staré Mesto podľa predloženého návrhu.

p. Petrovčik, starosta MČ: Nech sa páči, hlasujte.

***Hlasovanie č. 11:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Takže o ďalšom návrhu už nie je potrebné hlasovať. Môžeme rovno pristúpiť k bodu č. 9.

**- - -**

**BOD č. 9**

**Návrh zmeny právnej formy rozpočtovej organizácie Mestská krytá plaváreň, Protifašistických bojovníkov č. 4, Košice na spoločnosť s ručením obmedzeným**

p. Petrovčik, starosta MČ: Opýtam sa, či už došiel riaditeľ. Samozrejme otvoríme diskusiu, lebo verím tomu, že táto téma bude veľmi zaujímavá, diskusia sa rozvinie. Dajme najprv priestor pánovi riaditeľovi Vladimírovi Hlivákovi. Nech sa páči.

p. Hlivák, riaditeľ MKP: Vážený pán starosta, páni poslanci, ďakujem za slovo. Čo sa týka zmeny právnej formy plavárne z rozpočtovej organizácie na spoločnosť s ručením obmedzeným, tak k tomuto kroku máme viacero motívov. Ako hlavné je zvýšiť efektívnosť krytej plavárne, čo sa týka finančnej stránky. Chceli by sme navyšovať príjmy a blížiť sa k vyrovnanému rozpočtu, aby sme znižovali potrebu dotácie a znižovali plánovanú stratu. Preto by sme chceli na plavárni vykonávať rôzne iné činnosti, ktoré momentálne vo forme rozpočtovej organizácie nám nie je umožnené. Napríklad spomeniem, je to napríklad prevádzka fitness centra, prevádzka sauny. Potom rozvíjať, čo sa týka marketingu plavárne. Napríklad predaj suvenírov, predaj kumulovaného vstupného. Tak isto čo sa týka formy pracovaní na vonkajšom areáli a spolupráci dajme tomu s inými subjektami. Tak isto nám to otvorí lepšie dvere k čerpaniu eurofondov a rôznym iným zdrojom finančných prostriedkov. Ďakujem.

p. Petrovčik, starosta MČ: Ďakujem pánovi riaditeľovi. Takže nech sa páči v rámci diskusie. Pán poslanec Konečný.

p. Konečný, poslanec MiZ: Ďakujem za slovo. Ja by som na úvod povedať, že tak závažnú vec ako je zmena právnej formy plavárne v podstate ste nám dali vedieť tri týždne pred zastupiteľstvom. Myslím si, že plaváreň je najväčší subjekt, aký vôbec máme my ako zriaďovateľ a o tak závažnej veci ako je zmena právnej formy by naozaj mala prebehnúť nielen politická diskusia v rámci zastupiteľstva, ale hlavne odborná asi. Naozaj je to taká vec, ku ktorej sa treba zodpovedne postaviť. Čiže tri týždne pred tým urobiť jedno stretnutie, ktoré dáta naozaj pár dní pred tým vedieť a žiadať od nás, teda očakávať od nás, že sa okamžite rozhodne bez naozaj nejakého právneho rozboru, kde by bolo naozaj povedané tie závažné plusy, mínusy, ktoré prináša táto zmena, aký dopad to bude mať na rozpočet mestskej časti, aké úskalia sú s tým spojené a pod., aby sme vedeli zodpovedne rozhodnúť. Tak to si myslím, že bolo absolútne mimo a som rád, že na finančnej komisii sa kolegovia zhodli, že v takomto ..., to nie je možné, žeby to prešlo a naozaj je tam potrebný čas na to, aby sme boli oboznámení s týmito skutočnosťami. Ja som nedostal napríklad od právnikov, s ktorými som sa o tom bavil, odporúčanie na zmenu takejto formy. Každý radil skôr zmeniť to na príspevkovú organizáciu. Čiže naozaj si myslím, že zastupiteľstvo by malo mať čas a priestor na to, aby sa zoznámilo s odbornými názormi na tak závažnú vec a aký to bude mať dosah na rozpočet a vôbec na ďalšie fungovanie mestskej časti a plavárne ako subjektu s ním spojeného. Nehovoriac o tom, že nevieme odpovede na otázky naozaj ohľadne toho, kto by bol v riadiacich orgánoch plavárne a v podstate na nič zatiaľ. Takže ďakujem zatiaľ.

p. Petrovčik, starosta MČ: Dobre, ďakujem. Ešte dám slovo ďalej, len chcem na vysvetlenie, aby sme zbytočne možno nerozprávali o niečom a nešli už riešiť štatutárne orgány niečoho, čo ešte zďaleka nezakladáme. Takže chcem len upozorniť. Na to len zareagujem, že zmena právnej formy na príspevkovú organizáciu mestskej časti v súčasnosti je diskutabilná, keďže MKP nespĺňa zákonnú požiadavku uvedenú vyššie, to že príjmy spravidla nemôžu byť vyššie ako 50 % výrobných nákladov. Čiže je to diskutabilné, či daná prevádzka môže byť príspevkovou organizáciou, pretože je to úplne iný typ prevádzky ako divadlo, kde logicky tie príjmy sú pod 50 % výrobných nákladov. Ale tuná to nie je tento prípad, takže tu môže byť s týmto problém. Ale chcem poukázať na inú vec, že vlastne keď si pozorne prečítate návrh uznesenia, tak sa tam píše schvaľuje prípravné obdobie zmeny právnej formy rozpočtovej organizácie atď. a poveruje riaditeľa Mestskej krytej plavárne, aby v termíne do 15.10.2019 vykonal prípravu všetkých úkonov. Stále hovoríme, aj tu dnes, čiže by som chcel poprosiť všetky panie poslankyne a pánov poslancov, aby sme nešli do detailov, aká to má byť s. r. o., kto bude štatutár, kto bude v kontrolných orgánoch, pretože to sme preskočili možno minimálne tri kroky. Dnes sa bavíme o nultom kroku, takže držme sa tohto nultého kroku a držme sa ozaj len tejto témy. Nechoďme ďalej, lebo to nemá, myslím si, zmysel. Na to slúžia zasadnutia komisií, kde sa to môže vlastne po tejto stránke, po každej, či ekonomickej a politickej tam prejednať vlastne v rámci tých príslušných komisií. Takže nech sa páči pán poslanec Hanesz s faktickou na pána poslanca Konečného?

p. Hanesz, poslanec MiZ. *Faktická poznámka*: Áno. Ja len veľmi stručne môžem len podčiarknuť a zdôrazniť to, že na finančnej komisii sme sa tomu dosť detailne venovali a naozaj pôvodne predložené uznesenie sme zmenili. A práve to jedno slovo je z toho celého najdôležitejšie, že sme schválili prípravu. Neschválili sme zmenu na s. r. o., ale schválili sme prípravu. To znamená, že ani na finančnej komisii sme nedostali na stôl podklady, na základe ktorých by sme boli schopní zodpovedne rozhodnúť o tom, že naozaj chceme ísť do s. r. o., ale schválili sme to, aby sa pripravili tie materiály. Takže ja si myslím, že predložený návrh je v súlade s tým, čo sme na finančnej komisii schválili. Takže ja túto vec určite podporím. Ďakujem pekne.

p. Petrovčik, starosta MČ: Ďakujem. S faktickou pán poslanec Djordjevič.

p. Djordjevič, poslanec MiZ. *Faktická poznámka*: Ďakujem pekne pán starosta. Budem na vás reagovať. Hovoríte o tom, že zďaleka nezakladáme s. r. o. a že je to nultý krok. Nuž, príprava všetkých úkonov niečo stojí a v konečnom dôsledku poslanci sa rozhodnú pri samotnom hlasovaní, či prechádzame na s. r. o. alebo neprechádzame. Budú tam výdavky. Dobre, swot analýza je potrebná, ale budú tam výdavky, je neviem, založenie s. r. o. Alebo povedzte teraz v rozprave aké výdavky tam budú? Či to bude v stovkách, tisícoch, že môžeme počítať, že keď sa tak nerozhodneme a bude preinvestovaných zopár tisíc na tú prípravu. Hej? Čo hovoríte, že je nultý krok. Nultý krok to nie je, lebo nultý krok je to, čo nestojí nič a to bude stáť nejaké eurá. Tak aby nám potom naši voliči neotrepali o hlavu neoprávnené výdavky a zbytočné míňanie peňazí. Tu by sme sa jasne mali dohodnúť, či chcem prejsť a nechceme prejsť. A preto ja dnes, a to sa vyjadrím v rozprave ďalej. Čiže tu som len chcel reagovať. Nie je to nultý krok, lebo stojí peniaze. A ak mi to chcete vyargumentovať, že to bude pár eur, tak povedzte čo to všetko obnáša. Ďakujem.

p. Petrovčik, starosta MČ: Ďakujem. Každý krok a keď niečo si dáme, nejaké ciele a k niečomu smerujeme, v dnešnej dobe nič nie je zadarmo. Ani tie vlaky. A keď chceme niečo dokázať a chceme sa posúvať ďalej, aj túto mestskú časť, tak musíme v prvom rade začať niečo robiť. Môžeme si povedať, že môžeme začať pracovať aj štýlom ako sa tu pracovalo doteraz za minulého vedenia a vlastne nebudeme mať výdavky, nič nepokazíme. Budeme svietiť a kúriť a budeme sa vytešovať ako si tu posedíme pri pagáčoch každý tretí mesiac a pôjdeme domov. Toto nie je môj štýl. Takže ak si to takto niekto predstavuje v tomto poslaneckom zbore, tak v tomto si asi neporozumieme. Takže môj štýl je ozaj smerovať k niečomu, napredovať a keď chceme niečo tvoriť, musíme samozrejme aj na vynaložiť nejaké prostriedky. Nultý krok je o tom, že samozrejme, ako som povedal, poverujeme. To znamená, že keď niečo ideme tvoriť, prípadne sa posunieme k tomu samotnému vytvoreniu tejto spoločnosti, logicky že to bude niečo stáť. Ale samozrejme o tom má byť aj tá diskusia potom, prípadne aj na tých komisiách a hlavne samozrejme na tej finančnej komisii. Samozrejme, keď poslanci rozhodnú, že nejdeme do toho, lebo nemáme úvodných 2 000 EUR, tak aj to je riešenie. Samozrejme, si povieme, radšej tých 2 000 EUR chcete dať inde, nie na takýto rozvojový projekt, v poriadku. Potom si môžeme povedať, že nejdeme do eurofondov, nejdeme do rôznych projektov, dotácií, kde sú samozrejme potrebné nejaké spoluúčasti a tak isto si povieme. Na čo? Takže toto sa treba rozhodnúť a podľa toho sa potom vlastne zariadime. Pani poslankyňa Hulmečíková s faktickou.

p. Hulmečíková, poslankyňa MiZ. *Faktická poznámka*: Vážené kolegyne, kolegovia, chcela by som reagovať na pána poslanca Djordjeviča, ale nemôžem, lebo faktická na faktickú nemôže, tak preto som sa prihlásila na pána starostu. Tak zjednodušene povedané, že pán riaditeľ nás musí v tom prípravnom období presvedčiť argumentami, číslami, že tú s. r. o. má význam založiť. To nemal ešte, teraz je to obdobie. Čiže on ešte nejde nič robiť, on ešte nejde zakladať žiadnu s. r .o. On ešte žiadne peniaze nemôže vynaložiť na jej založenie. On ešte teraz nás musí presvedčiť o tom, že má zmysel to urobiť. Možnože číslami nás presvedčí, že nemá zmysel. Ale na to je to obdobie. Čiže pokiaľ toto neurobí, tak my sa nikde ďalej nepohneme.

p. Petrovčik, starosta MČ: Dobre, ďakujem. Pán poslanec Priester.

p. Priester, poslanec MiZ: Ďakujem za slovo. Možno na úvod by som chcel povedať, že ja nemám problém so zmenou na s. r. o., aby to tu nebolo, lebo s týmto názorom sa nejako stretávam tuná dookola od istých ľudí, že ja mám s tým problém. Tak nemám s tým problém, aby ste vedeli. Pár možno takých dotazov by som k tomu mal. Dal som aj pozmeňujúci návrh. Podľa mňa bod A. schvaľuje prípravné obdobie zmeny právnej formy rozpočtovej organizácie na spoločnosť s ručením obmedzeným je v podstate ... . Nepotrebujeme tam mať tento bod A., lebo v bode B. je, že vlastne do tohto termínu musí vykonať prípravu všetkých potrebných úkonov, takže pre mňa osobne je to tak trošku duplicitne. Mám na to aj právny názor, ktorý hovorí niečo podobné. A potom by som možno reagoval trochu na to, že nevieme doteraz koľko vecí budú stáť. Stále si tu hovoríme, že nevieme. Konkrétne tuná. Plánované výdavky spojené so zmenou právnej formy MKP. Poplatok za vydanie osvedčenia o živnostenskom oprávnení pán riaditeľ nájdete na internetovej stránke živnostenského úradu. Súdny poplatok za zápis spoločnosti do Obchodného registra sa tak isto dá nájsť na internete a prípadné bankové poplatky tak isto. Takže si myslím, že áno, niektoré veci nevieme vyčísliť, ale aspoň o nejakej približnej sume sme sa už na zastupiteľstve mohli baviť. Aspoň približne povedať. Ja neviem, od trochu do piatich tisíc. Lebo takto je to bohviekoľko. Asi toľko k tomu.

p. Petrovčik, starosta MČ: Dobre, ďakujem. Pán poslanec Djordjevič.

p. Djordjevič, poslanec MiZ: Trochu som sa na to začal inak pozerať po vstupe pani Ing. Hulmečíkovej. Chcel som povedať aj to čo poviem, že niektoré argumenty boli pred rokom povedané. Boli poslaneckým zborom zmietnuté zo stola, že je to nepripravené a vlastne aj na komisii sme vyčítali, že sa nám podobný materiál dostal po roku zase. Dobre. Tak nedali sme mandát riaditeľovi krytej plavárne na to, aby urobil swot analýzu, lebo by sme kritizovali. Ale keď urobí deň detí so skákajúcimi hradmi, vtedy mandát nepotrebuje. Lebo keď sa dá aj zo strany úradu vytypovať nejaké lokality na podzemné kontajneroviská, vtedy tiež nepotrebujú mandát. Hej? A tu zrazu na swot analýzu potrebujeme mandát. Dobre, resp. mandát uznesenie. Takto som myslel. Uznesenie zastupiteľstva. Tak, ak ma pani kolegyňa dobre poopravila, že sa tu žiadne výdavky so samotným založením nevzťahujú a naozaj tá swot analýza, ktorú sme vyčítali, že nebola, samozrejme na to musí byť odborník. Takýchto asi dobrodruhov, alebo neviem ako to nazvať, ako je napríklad naša kolegyňa, ktorá z vlastných peňazí, tak pochybujem, že niekto vypracuje túto analýzu zadarmo. Takže na to, áno. Toto podporím potom, lebo jednoducho predpokladám, že nemáme aparát na to. Mali sme jedného zástupcu, ktorý mal ekonomické vzdelanie, tiež sa dušoval, že bude to robiť. Nerobil to. Takže áno. Keď sa budeme baviť o takomto rozsahu, tak v poriadku, poďme do toho. Potom si to naozaj nevyčítajme. Aj keď v prípade, že neprejdeme na tú spoločnosť, pokiaľ to budú len tie nutné výdavky. Preto je to o tom tá diskusia, aby sme všetci pochopili. Aj keď je lepšie možno niekedy si to na inom fóre povedať. No, ale pán inžinier, teraz sa smejete, ale na komisii sa stále pozeráte na hodinky. A to sme vám aj vyčítali, že ste sa dali na predsedu a že takéto poznámky, keď človek má, poberá odmenu, tak ja osobne nebudem počúvať aj teraz na mestskom zastupiteľstve sme do polnoci zasadali. Jednoducho nikto nás do tej pozície nenútil. Takže rozdiskutovali sme si to a mením názor v podstate nie úplne, ale keď je to naozaj nezáväzná záležitosť a keď sa tu bavíme o rozsahu úkonov potrebných na zmenu, ako je napríklad swot analýza, OK. Ešte rád by som počul čo všetko, lebo teraz pán doktor čítal už samotné poplatky. Z reakcie pani inžinierky bolo zrejmé, že tie poplatky sa nebudú platiť, takže vyjadrite sa pán riaditeľ, alebo pán starosta, alebo pán kontrolór. Niekto nás uveďte do problematiky. Nie sme všetci ekonómovia. Nevieme postupnosť krokov. Ja som v živote nezakladal s. r. o. Takže nám skúste povedať, v čom spočíva bod B. a stotožňujem sa aj s tým A., že je tam úplne zbytočné. Povedzte nám, čo je všetko to B. a poďme hlasovať.

p. Petrovčik, starosta MČ: Ďakujem. Takže bod B. poveruje riaditeľ Mestskej krytej plavárne, aby v termíne 15.10.2019 ..., ináč tam chcem poprosiť je tam preklep, nie 1019, ale 2019 ...vykonal prípravu všetkých úkonov potrebných na zmenu právnej formy. Výkon všetkých úkonov na zmenu právnej formy, stručne keď to len takto poviem. Samozrejme je to na tretej strane dôvodovej správy. Je tam spomenuté, že samozrejme je taká úvaha, že by to mohlo byť, že predmetom vkladu do základného imania obchodnej spoločnosti by bola suma vo výške 5 000 EUR. Aj na poslednej, myslím, komisii to nebolo všetkým jasné. Niektorí poslanci sa obávali, že my nedajbože ideme vkladať do základného imania a do majetku následne tej spoločnosti celý majetok, akože celú plaváreň. Takže v tomto chcem všetkých ubezpečiť, že ak by sa pristúpilo k tomuto projektu, tak by vlastne základné imanie bolo vo výške 5 000 EUR, čo by bol vlastne ten finančný vklad mestskej časti do tejto právnickej osoby. A to znamená, že do tejto výšky, do výšky základného imania, čiže do výšky 5 000 EUR by sme ... . Vlastne je to ručenie tej spoločnosti do budúcna. To znamená, nikdy by tam nehrozilo, že nikto tam nejde vkladať majetok alebo hodnotu celej plavárne. To je jedna vec. A druhá vec. Sú to tie klasické úkony, čiže je to vymenované v tej ďalšej časti. Účtovné, poradenské služby a audítorské služby. To je samozrejme až následne. Skôr ale tie základné poplatky. Poplatok za vydanie osvedčenia o živnostenskom oprávnení, súdny poplatok za zápis spoločnosti do Obchodného registra a nejaké prípadné úvodné bankové poplatky za zriadenia a následne prevádzku toho bankového účtu. Takže ja, keď môžem to len tak akože odhadnúť. Takže hovorili sme, peňažný vklad do novej spoločnosti 5 000 EUR a všetky tie ostatné body, ktoré sú tam spomenuté, ak sa ozaj nemenili nejako tie poplatky, tak by som vyčíslil do výšky nejakých 2 000 EUR. Takže toľko na vysvetlenie a môžeme pokračovať. Pani poslankyňa Hulmečíková s faktickou.

p. Hulmečíková, poslankyňa MiZ. *Faktická poznámka*: Ja by som mala len jednu poznámku, že na finančnej komisii sme sa o tom dlho bavili. Ja som presne tam citovala, že čo všetko by malo byť v rámci tej prípravnej etapy urobené. A pre tých, ktorí neboli na tej komisii, tak to zhrniem do tých pár bodov. Nebudem to čítať až tak rozsiahle, ako som ho čítala na finančnej. Ekonomický zámer, zámer na personálne obsadenie orgánov za určitých podmienok, dopad na rozpočet mestskej časti, podnikateľský zámer spoločnosti. Veď, keď chceme niečo založiť, musíme vedieť, čo bude robiť, ako bude robiť. Rozsah zvereného majetku spoločnosti, organizačný poriadok spoločnosti. To sú základné body, ktoré musia nám byť jasné, aby sme mohli buď áno alebo nie. To, že či nás bude stáť založenie 5 000, to môže byť až druhoradé. Ale ja mám iný názor ako má pán kolega Priester. Práve ten prvý bod je dôležitý. Ten druhý bod je až následný krok. Ten prvý, to prípravné, toto všetko musí urobiť pán riaditeľ, aby nás presvedčil.

p. Petrovčik, starosta MČ: Ďakujem. Pán poslanec Djordjevič s faktickou.

p. Djordjevič, poslanec MiZ. *Faktická poznámka*: Pekne sa to tu zamotáva, lebo presne všetky veci, čo pán starosta čítal, by sa mali robiť vtedy ..., aj ten vklad do spoločnosti, aj vydanie osvedčenia. Veď to sú všetko kroky vedúce k založeniu spoločnosti a my sme ešte nepovedali, že chceme založiť. Tie veci, ktoré teraz pani inžinierka prečítala, to súvisí s prípravou a s presvedčením poslancov. Ja si predstavujem, že poveruje riaditeľa vykonať ako som povedal swot analýzu, potom tieto záležitosti, ktoré menovala kolegyňa. To znamená, veci súvisiace s tým konečným rozhodnutím. To absolútne nemá žiaden význam vkladať 5 000 EUR niekam. Nejaké osvedčenia. Veď o tom rozprávam. Tam hovorím o tých neoprávnených výdavkoch, alebo zbytočných. Veď to sa bude môcť urobiť v septembri, keď sa to odsúhlasí. Ja nerozumiem načo ..., lebo potom je to čisto už vedúce k založeniu tej spoločnosti. A keby sme dali teraz cvičné hlasovanie, možno štyria budú za a ôsmi sa zdržia a jeden bude proti. To je len taký môj skromný odhad, keby sme hlasovali o samotnom založení s. r. o. Veď tu nikto nie je, ešte aj z debát na komisii, nikto vôbec nie je presvedčený o tom. A nikto nás ani nepresvedčil o tom, že aké je to výhodné a čo to prinesie, a konkrétne čísla. Čiže nesúhlasím s tým, čo hovoríte. Tieto úkony nie sú vôbec potrebné. A ak sa mýlim, tak mi to vyvráťte. Nie som ekonóm, ale vyvráťte mi to, že na čo je nutné v prípravnom období dávať peniaze na vklad, na čo je robiť ... . No nie až potom pani kolegyňa, lebo pán starosta hovoril, že toto sú prípravné. Tak potom nesúhlasím. Vidíte, no.

p. Petrovčik, starosta MČ: Dobre. Pán poslanec Havasi.

p. Havasi, poslanec MiZ: Ďakujem za slovo. Ja by som mal vlastne dve veci. Jedna je taká otázka, že naposledy, myslím že na finančnej komisii sa rozoberala presne táto téma dosť dlho. A ja nie som síce člen komisie, ale bol som tam prísediaci a mám takú otázku, že tam myslím pán starosta práve váš nápad bol, že možno nie samotný prechod mestskej plavárne do s. r. o., ale založenie nejakej mestskej s. r. o., ktorá by možno zastrešovala viaceré aktivity, ktoré sa týkajú mestskej časti, by boli možno vhodnejšie, že od toho nápadu či sa ustúpilo. Čo je s tým? A druhá vec, ktorú chcem spomenúť, že tiež na komisii kultúry, školstva a športu toto sme nepreberali. Nemali sme to ani v programe. Síce viem, že teraz sa jedná o istú právnu formu, ktorá sa nás netýka. My sme skôr od toho, aby sme nejakým obsahom naplnili tie jestvujúce organizácie alebo tie jestvujúce kultúrne alebo športové aktivity. Aleže aspoň k nejakým vyjadreniam z našej strany, keby sme sa mohli v budúcnosti, bol by som rád. Ďakujem pekne.

p. Petrovčik, starosta MČ: Ďakujem. Samozrejme, že táto téma nie raz, možno x krát bude potom aj na tejto komisii prejednávaná, keď sa budeme posúvať ďalej krok za krokom. Ďalej nasleduje pán poslanec Hanesz.

p. Hanesz, poslanec MiZ: Ďakujem pekne za slovo. Ja budem veľmi stručný, lebo som sa prihlásil už dosť dávno a medzitým odzneli tie najzávažnejšie informácie a to je to, že sa nejde vkladať majetok do s. r. o., lebo myslím si, že mnohí by asi ani nedokázali zodpovedne odhlasovať to, keby ten majetok sa tam vkladal. To je prvá vec. To sme si už vlastne aj na tej komisii finančnej vyjasnili. A zároveň vymenovala pani Hulmečíková rôzne ekonomické podklady, na základe ktorých sa vieme rozhodnúť v neskoršom, či ísť do s. r. o., alebo nie. Ja chcem ešte jednu vec pripomenúť, alebo jedna dimenzia, ktorá pre mňa je veľmi dôležitá, a to je určitá komparácia. Čiže porovnanie súčasných možností v rámci príspevkovej organizácie, súčasných ekonomických možností a budúcich, keby sme prešli do formy s. r. o. Naozaj, aké výhody z toho plynú. A tam je množstvo takých faktov, napríklad DPH. Keď sa staneme platcami DPH, akým spôsobom to ovplyvní súčasný stav, keď nie sme platcami DPH. A mohol by som menovať ďalšie momenty. Tiež aj uchádzať sa aj o fondy ako s. r. o. a zároveň aj o európske fondy ako samotná samospráva, ako miestna časť. Čiže tu tá komparácia je asi najdôležitejšia, aby sme sa dokázali rozhodnúť, či ideme do tej s. r. o., ktorá môže sa javiť výhodná na jednej strane, ale môže mať aj určité nevýhody. To si musíme povedať. Je tu ešte aj moment obstarávania, lebo akým spôsobom na tú s. r. o. sa budú vzťahovať pravidlá obstarávania, ktoré teraz na rozpočtovú určite sú pomerne prísne. Čiže je to aj otázka transparentnosti. Aj na to musíme myslieť. A keď budeme zakladať tú s. r. o., bude vlastne zakladateľská listina, stanovy, tak v tom prípade všetko musí byť ošetrené a očakávam, že v rámci tých podkladov aj takéto informácie získame. A čo týka tých výdavkov, tak ja to tak vnímam. Tu sú vymenované rôzne položky, ktoré vlastne s tým súvisia. Tak najväčšia položka budú určite účtovné, poradenské a audítorské služby. To je jasné. To všetko za tým, si vieme vyčísliť. Ja to tak vnímam, že my v rozpočte ako mestská časť nemáme odložené peniaze na to, aby sme financovali takéto výdavky. Na druhej strane ale Mestská krytá plaváreň v podstate má, lebo sme odsúhlasili spustenie Garantovanej Energetickej Služby. Však z tých úspor sa to dá financovať. Ďakujem pekne.

p. Petrovčik, starosta MČ: Ďakujem. S faktickou pán poslanec Priester.

p. Priester, poslanec MiZ. *Faktická poznámka*: Ja len by som chcel povedať ešte jednu vec aj k tomu, že čo všetko je tu spomenuté, a nie je. Tak keby ste si všimli v tom materiáli sa vlastne riešia ostatné podnikateľské zámery a tieto veci, ale nikde tu nie je spomenuté, vlastne primárny cieľ plavárne, že ako sa bude rozvíjať samotná plavárne, plávanie a tieto veci. Športové aktivity a rekreačné pre obyvateľov mesta. Ďakujem.

p. Petrovčik, starosta MČ: Ďakujem. Nasleduje pani poslankyňa Galdunová.

p. Galdunová, poslankyňa MiZ: Vážení kolegovia, ja by som asi ešte raz na pripomenutie. Na finančnej komisii, keď sme sa o tom rozprávali, a je to tu aj napísané, ide o zámer a pán riaditeľ ... , v podstate súhlasím s tým, čo povedala pani Hulmečíková a zjednodušene pekne vysvetlila, čo od neho očakávame do termínu 15.10. Ďakujem.

p. Petrovčik, starosta MČ: Áno, pán poslanec Djordjevič.

p. Djordjevič, poslanec MiZ: Práve o tom hovorím, aj chcem hovoriť, že kroky, ktoré povedala pani Hulmečíková ... , v poriadku. Dokonca aj ten audit alebo poradenské a účtovnícke služby súvisia. Lebo bavíme sa o formulácii uznesenia. Nemám ho pred sebou, ale ..., pardón, vykonal prípravu všetkých úkonov. A sú tam v dôvodovej správe popísané úkony samotné. To isté som dal otázku pánovi starostovi. Aké úkony a začal mi hovoriť, že osvedčenie. Toto už je samotný úkon, ktorý ... . Čiže tu by som povedal, keby tu v tomto, možno ani nie úmyselne, nedošlo k zavádzaniu, tak by dávno už sme sa vyjadrili, už by sme boli pri ďalšom bode. Lebo tu sa celý čas, možno sa vám zdá, že sa tu hráme s jedným slovíčkom, ale to slovíčko je podstatné. Ja nechcem jediný kolok trojeurový kúpiť, čo bude súvisieť so samotným prechodom, pardón, so samotným založením s. r. o. Ale veci, ako audit, áno. A aj nebudem hovoriť o nejakých neoprávnených, lebo my sme to sami na tej komisii hovorili, že nie je nikto z nás odborník na to, aby to vysvetlil. S týmto súhlasím s pánom starostom, čo povedal, že nemôžeme bez výdavku chcieť nejakú zmenu. A práve tu sa ujednoťme. Keď to má byť príprava všetkých úkonov, tak nech to nie sú samotné úkony. Lebo keď vy už dáte si robiť osvedčenie, vy sme už urobil úkon. Príprava úkonov, čiže vlastne tu je zlá táto formulácia. My sa tu mali baviť o tom ..., jednoducho tu sme jeden podstatný krok preskočili, a to je to, že či je ten zámer, je o to záujem. A možno malo byť viac komisií, lebo tu teraz niektorí majú pocit z týchto slovíčok, že sú tlačení k múru. A možno ani nie sú, len to treba ujednotiť, že takéto úkony áno, ktoré presvedčia poslancov pred hlasovaním. Ale úkony, ktoré smerujú k založeniu s. r. o. sú absolútne zbytočné. Tak by som poprosil, pán riaditeľ z nás všetkých asi najviac času s týmto strávil, nech bude taký dobrý a nech nám povie, ktoré úkony chce urobiť do jesene a potom budeme hlasovať o tom, že či ho tým poveríme. On to musí vedieť. Tu teraz nebudeme dávať uznesenie všetky potrebné. To všetky potrebné môže byť hocičo. Ja chcem vedieť čo konkrétne. Však tu sa zaoberá tou problematikou dva roky. Bavíme sa tu o státisícoch eur, možno ušetrených. Jednoducho tu musíme presne vedieť, čo sa ide robiť. Tak poprosím, čo sú to za úkony?

p. Petrovčik, starosta MČ: Dobre, ďakujem. Pán zástupca, nech sa páči.

p. Ďurica, zástupca starostu MČ: Ďakujem pekne za slovo. Ja len v podstate by som chcel podotknúť takú vec, nakoľko ... . Áno, samozrejme, nie každý z nás zakladal s. r. o. Tieto poplatky, súdny poplatok, poplatok za vydanie osvedčenia, prípadné bankové poplatky, to sú veci, ktoré prídu na rad vo finále, ak by sme sa rozhodli pre tento krok. Čiže nebavme sa o tom, že koľko nás to bude stáť. Bavme sa o tom, aký stav je na plavárni teraz a či sme s ním spokojní. Či je to flexibilné, transparentné, či vieme čerpať fondy, či tú plaváreň pre ľudí vieme zveľadiť z našich vlastných peňazí alebo vlastne z koho peňazí. Lebo pokiaľ sa teraz odstrihneme a radikálne povieme, že nie, tak tento bod sa na najbližšie štyri roky asi zmetie zo stola a plaváreň sa zasekne v čase, v ktorom je teraz. Čiže skúsme sa o tom pobaviť. Samozrejme, veľmi rád si vypočujem všetky ekonomické analýzy. Nie som zatiaľ ani za, ani proti. Ale som určite za, aby sa tieto prípravné konania začali diať, aby sme sa dozvedeli viac. Akonáhle neotvoríme túto tému, nič sa nedozvieme. Čiže to je môj názor. Ďakujem veľmi pekne.

p. Petrovčik, starosta MČ: Ďakujem, faktická pán poslanec Hanesz.

p. Hanesz, poslanec MiZ. *Faktická poznámka*: Ja plne súhlasím s pánom Ďuricom. Jednoducho nesmieme premeškať tú príležitosť naštartovať nejaký proces, ktorý už raz sa v minulosti zasekol. My naozaj dnes sa nerozhodujeme o tom, či tá s. r. o. bude alebo nie. Ale my momentálne ideme žiadať, alebo poverujeme pána riaditeľ, aby nám pripravil relevantné podklady, na základe ktorých sa následne rozhodneme. Bude to niečo stáť. Vieme, že to niečo bude stáť. Aj to vieme, že plaváreň to vie vyfinancovať, lebo ušetrí pár megawattov tento rok. Ďakujem pekne.

p. Petrovčik, starosta MČ: Áno, ďakujem. Pán kontrolór, nech sa páči.

p. Pillár, hlavný kontrolór MČ: Takže ja som chcel povedať niečo podobné ako pán poslanec Hanesz, ale hlavne chcem poukázať na to, že treba si uvedomiť jednu vec, že momentálne naša krytá plaváreň ako rozpočtová organizácia nesmie vôbec podnikať. Čo znamená, že už aj teraz, keď my vlastne predávame lístky, tak to nie je predaj, tak to robíme tak, že je to na hrane všetkého a je to v podstate krátkodobý prenájom vodnej plochy. Takže toto si treba uvedomiť, že už teraz sme na takej určitej hrane.

p. Petrovčik, starosta MČ: Dobre, ďakujem. O chvíľu dostane slovo pán riaditeľ. Ja sa len chcem pripojiť, nechcem to tu veľmi rozpitvávať, čo teraz povedal pán kontrolór, lebo myslím si, že chceme asi ďalej prevádzkovať tú plaváreň. Chceme? Asi chceme všetci. Takže taká je, treba povedať, pravda a realita. Tu sú vymenované vlastne tie ..., nie je to samozrejme swot analýza, tá príde na rad potom. Ale je tu vymenovaných zopár takých vlastne výhod, alebo prečo pristúpiť k tomuto riešeniu. Ja to len stručne prečítam. Postupné znižovanie naviazania MKP na rozpočet mestskej časti, získavaním príjmov z podnikateľskej činnosti, čo logicky teraz nie je možné. Zefektívnenie fungovania, zvýšenie transparentnosti a zvýšenie kvality a kvantity poskytovaných služieb pre obyvateľov a návštevníkov MKP. To je vlastne, pán poslanec Priester hovoril, že ako ďalej, ako poskytovanie tej hlavnej služby, a to je to samotné bazénové teleso a možnosť plávania, aby sme sa nebavili o tých ostatných službách. Tak áno, veď o tom to celé je, len treba si na rovinu povedať, že keď takto budeme vajatať ďalšie dva, tri roky, tak v štvrtom roku môžeme vypustiť bazén a chodiť si tam hrať futbal do toho bazénového telesa, lebo vieme v akom je stave. Takže aj preto toto všetko, teraz sa o tom bavíme a treba sa o tom baviť, a hlavne prichádzať s riešeniami. Lebo najlepšie je samozrejme kritizovať, ale ja by som rád počul aj vaše iné protinávrhy. Keď nie s. r. o., tak čo? Hej? Aby sme sa ozaj niekam posunuli a aby sme tu nesedeli o tri roky a bili si hlavy do ..., vlastne do rúk si dávali hlavy a vlastne úplne znechutení, že sme prišli vlastne o funkčný bazén. Ďalej ešte tu je príprava projektov pre čerpanie prostriedkov z EÚ, obchodovanie s energiami. To je napríklad tiež taká dôležitá vec. Treba si uvedomiť, že dnes každý kto preúčtováva energie na svojich nájomcov, tak na to sú špeciálne zákony a špeciálne povolenia od príslušných úradov. Takže nebudem ďalej tiež toto rozvíjať. A proste iné ďalšie, ktoré sú tam vymenované dôvody. Takže nech sa páči, posúvam diskusiu. Pani poslankyňa Galdunová.

p. Galdunová, poslankyňa MiZ: Ďakujem. Ja by som ešte chcela pripomenúť, že v rámci finančnej komisie, čo aj spomínal kolega Peťo Havasi. Rozprávali sme sa o tom, že názov tej s. r. o. vôbec nemusí byť, že krytá plaváreň, ale vzhľadom k tomu, že chceme do budúcna rozširovať služby pre našich občanov, a s tým veci súvisiace, tak môže to byť názov úplne iný. Ďakujem.

p. Petrovčik, starosta MČ: Dobre. To vlastne len bola odpoveď asi aj na to spomenuté pánom poslancom Havasim. Vlastne my popri tom, ako ... . Samozrejme, jedna vec je analýza v súvislosti s plavárňou, ale my by sme sa mali baviť aj o možnostiach ozaj mať nejakého takého ..., obdoby miestneho podniku služieb, ako tu niekedy bolo. Vieme, že v iných mestských častiach si už založili takú s. r. o., aj také občianske združenie. To sú tiež formy ako získavať pre mestskú časť a pre ich aktivity ďalšie zdroje. Takže ak sa nikto nehlási, uzatváram diskusiu, ale samozrejme ešte pred tým pánovi riaditeľovi dáme slovo. Nech sa páči. Pán poslanec Hanesz, ešte faktická?

p. Hanesz, poslanec MiZ. *Faktická poznámka*: Budem sa len tešiť, keď sa to bude volať MKP, lebo je to v maďarskom preklade SMK.

p. Petrovčik, starosta MČ: Sme už rozhodli. Dobre, takže dávam slovo pánovi riaditeľovi.

p. Hlivák, riaditeľ MKP: Ďakujem za slovo. Pokúsim sa to zodpovedať pár vetami. V podstate všetko tu už odznelo a myslím si, že pani Ing. Hulmečíková tie body vystihla jasne. Jedná sa o to, že príprava materiálu, ktorý ste obdržali teraz do zastupiteľstva, bola robená bez vynaloženia finančných prostriedkov. Čiže, keď tie materiály chceme pripraviť, aby ste sa vedeli rozhodnúť zodpovedne, tak vlastne presne týmito témami sa musíme zaoberať a presne tieto podklady pripraviť so všetkou vážnosťou, relevantne, aby v podstate bola sa možnosť rozhodnúť. Čiže nerozprávame tu v znení, že priamo vynaložíme finančné prostriedky na založenie s. r. o., ale iba na prípravu podkladov. Čiže všetky, aj čo sú tam vymenované. Preto tam ani nie sú uvedené sumy, lebo nebol predpoklad, že na túto tému dôjde, lebo my ich nechcem vynaložiť. Iba pripraviť, ale ten úkon neurobiť, nepodať, nedať kolok. Pripraviť jeden elaborát.

p. Petrovčik, starosta MČ: Dobre, ďakujem všetkým. Uzatváram diskusiu a nech sa páči prečítať ... . Máme pozmeňujúci? Takže začneme pozmeňujúcim návrhom.

p. Ďurica, zástupca starostu MČ a člen návrhovej komisie: Ďakujem za slovo. Pozmeňujúci návrh k bodu č. 9 a to Návrh zmeny právnej formy rozpočtovej organizácie Mestská krytá plaváreň na spoločnosť s ručením obmedzeným. Predkladá MUDr. Pavol Priester. Návrh a mení, dopĺňa nasledovne: vypustenie bodu A. vzhľadom na jeho zbytočnosť, keďže všetko potrebné je v bode B.

p. Petrovčik, starosta MČ: Takže navrhujem prečítať návrh uznesenia len s bodom B.

p. Ďurica, zástupca starostu MČ a člen návrhovej komisie: Miestne zastupiteľstvo schvaľuje pozmeňujúci návrh vypustiť bod č. A keďže všetko potrebné je v bode B.

p. Petrovčik, starosta MČ: Ja si dovolím prečítať. Čiže na základe pozmeňujúceho návrhu pána poslanca Priestera, návrh uznesenia znie: Miestne zastupiteľstvo mestskej časti Košice-Staré Mesto poveruje riaditeľa Mestskej krytej plavárne Ing. Vladimíra Hliváka, aby v termíne do 15.10.2019 vykonal prípravu všetkých úkonov potrebných na zmenu právnej formy rozpočtovej organizácie Mestská krytá plaváreň, Protifašistických bojovníkov č. 4, 040 01 Košice na spoločnosť s ručením obmedzeným. Čiže vlastne len čisto ten bod B, keď tak môžeme.

p. Ďurica, zástupca starostu MČ a člen návrhovej komisie: Tak o tom pozmeňujúcom či hlasujeme, alebo nie.

p. Petrovčik, starosta MČ: Takže poďme hlasovať. Teraz hlasujeme o pozmeňujúcom návrhu poslanca Priestera, aby sa vypustil bod A. Hlasujme teraz.

***Hlasovanie č. 12:*** *za – 9, proti – 4, zdržalo sa – 0, nehlasovalo – 0*

p. Petrovčik, starosta MČ: Takže bol tento pozmeňujúci návrh prijatý a tým pádom sa môže ... . Neviem, či ešte máme o pôvodnom návrhu? Hlasujme ešte o tom pôvodnom návrhu, čiže čisto o bode B., kde sa prečíta len ten bod B.

p. Ďurica, zástupca starostu MČ a člen návrhovej komisie: Miestne zastupiteľstvo mestskej časti Košice-Staré Mesto poveruje riaditeľa Mestskej krytej plavárne Ing. Vladimíra Hliváka, aby v termíne do 15.10.2019 vykonal prípravu všetkých úkonov potrebných na zmenu právnej formy rozpočtovej organizácie Mestská krytá plaváreň, Protifašistických bojovníkov č. 4, 040 01 Košice na spoločnosť s ručením obmedzeným.

p. Petrovčik, starosta MČ: Hlasujte prosím.

***Hlasovanie č. 13:*** *za – 8, proti – 3, zdržalo sa – 1, nehlasovalo – 1*

p. Petrovčik, starosta MČ: Takže uznesenie bolo prijaté. Ďalším bodom je bod č. 10.

- - -

**Bod č. 10**

**Návrh na odobratie pozemkov zo správy mestskej časti Košice-Staré Mesto zverených mestom Košice do správy mestskej časti Košice-Staré Mesto**

p. Petrovčik, starosta MČ: V dôvodovej správe máte uvedené, prečo pristupujeme k takémuto kroku, v súlade s akými podmienkami. Vlastne s platným Štatútom mesta Košice bola mestská časť povinná udržiavať, chrániť, zveľaďovať a zhodnocovať zverený majetok, ktorý má v správe. Komisia finančná, výstavby a verejného poriadku pri miestnom zastupiteľstve na svojom zasadnutí dňa 12.06.2019 odporučila predložiť tento návrh na odňatie tohto majetku na rokovanie mestskej časti. To znamená, schválila tento zámer vrátiť tieto predmetné parcely zo správy mestskej časti naspäť na mesto. Čiže otváram diskusiu. Ak sa nikto nehlási, uzatváram diskusiu a poprosím návrhovú komisiu o prečítanie návrhu uznesenia.

p. Galdunová, poslankyňa MiZ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto

**A. súhlasí**

s odňatím majetku mesta Košice zvereného mestskej časti Košice-Staré Mesto na základe zmluvy č.  S-170/1993 zo správy mestskej časti Košice-Staré Mesto a to v rozsahu podľa predloženej prílohy č. 1.

**B. žiada**

starostu mestskej časti Košice-Staré Mesto, aby vstúpil do rokovaní s mestom Košice za účelom odňatia zvereného majetku mesta Košice podľa bodu A.

p. Petrovčik, starosta MČ: Ďakujem. Hlasujte prosím.

***Hlasovanie č. 14:*** *za – 12, proti – 0, zdržalo sa – 1, nehlasovalo – 0*

p. Petrovčik, starosta MČ: Uznesenie bolo prijaté. Ďalším bodom nášho rokovania je bod č. 11.

**- - -**

**Bod č. 11**

**Správa o stave, vývoji a vymáhaní pohľadávok mestskej časti Košice-Staré Mesto so stavom ku dňu 31.05.2019**

p. Petrovčik, starosta MČ: Predkladateľom je pán prednosta, takže nech sa páči.

p. Háber, prednosta MÚ: Ďakujem pekne za slovo. Pekný deň ešte raz všetkým. Všetko podstatné je v správe. Ja by som rád doplnil, keďže ako je uvedené v samotnom materiáli, ten stav je k 31.05.2019. Čiže nám sa podarilo komunikáciou s dlžníkmi znížiť stav pohľadávok a v tabuľke konkrétne to je od čísla 12. do čísla 18. Čiže s týmito dlžníkmi sme vysporiadali pohľadávky. S ostatnými, ako je uvedené v písomnej časti, je prísľub v tabuľkovej časti po 7. a 14. Čiže v tomto prípade od 7. po 11., že ten stav pohľadávok má byť vysporiadaný do 31.08.2019. Podstatné možno je k tomu povedať, že snažíme sa zamedzovať, aby nám rástli pohľadávky naďalej a to tým teda, že v prípade uzatvárania ďalších, alebo nových nájomných vzťahov pristupujeme v podstate k tomu, že vo výške trojmesačného nájmu nám dávajú títo nájomcovia dopredu finančné prostriedky. Teda v prípade, že ak by došlo k nejakému diskomfortu platenia alebo nemožnosti, alebo nejakej zlej platobnej situácie týchto našich nájomcov, tak v podstate my jednak vieme čerpať z tohto trojmesačného nájmu a začať s nimi už v čase komunikovať a tým pádom v prípade, ak by to nešlo, tak ukončiť tento nájomný vzťah. Čiže ten stav, ktorý je tuná uvedený je už nižší ako tých 12 000 €. Ďakujem.

p. Petrovčik, starosta MČ: Ďakujem. Nech sa páči s faktickou pani poslankyňa Blaškovičová.

p. Blaškovičová, poslankyňa MiZ. *Faktická poznámka*: Ja sa chcel len opýtať. OZ Divadlo hudby. Miňo Mojžiš? Ja si myslím, že áno. Takže si myslím, že sme prišli o túto pohľadávku. Myslím si, že to je ono. Tak nech tam odpočíva v pokoji.

p. Petrovčik, starosta MČ: Nech sa páči pán poslanec Priester.

p. Priester, poslanec MiZ: Ďakujem. Ja by som sa v podstate chcel iba jednak pochváliť a poďakovať aj pánovi starostovi, aj pánovi prednostovi za to, ako riešia tieto pohľadávky. A tak isto, že tam dali vlastne to, že odteraz sú tri mesiace, ktoré musia byť dopredu zaplatené. Považujem to za veľmi kladný a pozitívny krok. Ďakujem.

p. Petrovčik, starosta MČ: Ďakujem. Pán poslanec Djordjevič.

p. Djordjevič, poslanec MiZ: Tak, aby som nebol celé zastupiteľstvo len ten kritický. Tak určite áno. Keď je to tak, tak takisto chcem pochváliť, že sa veci dávajú do poriadku, lebo samozrejme tie formy sú zložitejšie, tie komunikácie. Niekedy prídu k nám informácie inak povedané, ale proste v zásade je dobré, ak bude depozit dopredu. Ja naozaj tomu nerozumiem, že prečo to bolo v minulosti inak a možno sme my mali v minulosti poslanci viac tlačiť na to a ... . Dobre, takže chválim vás.

p. Petrovčik, starosta MČ: Ďakujeme. Pán zástupca, nech sa páči.

p. Ďurica, zástupca starostu MČ: Ďakujem pekne. Ja len k tomu trojmesačnému depozitu. Tak isto som pozitívne prekvapený, lebo nie je to úplný štandard v rámci realít skladať trojmesačný depozit, plus vlastne prvú platbu pri nástupe. Takže treba si uvedomiť vlastne, že ten nájomník, ktorý by od nás zobral nejaký priestor, tak musí byť pripravený zaplatiť štyri platby pri nástupe. Takže to si každý naozaj dobre rozmyslí, že aká tá platobná disciplína bude a či bude tento klient bonitný, alebo nie.

p. Petrovčik, starosta MČ: Faktická, pán poslanec Hanesz.

p. Hanesz, poslanec MiZ. *Faktická poznámka*: Len veľmi stručne. Momentálne ešte nemáme žiadnu krízu, takže je dobré, keď tie pohľadávky znížime. A čo sa týka toho depozitu, keby bola kríza, tak asi nám to neprejde. S tým úplne súhlasím. Čiže určite musíme nechať reagovať flexibilne vedenie na to, ako vlastne tá ekonomická situácia dovoľuje byť niekedy možno aj taký striktnejší a inokedy benevolentnejší voči dlžníkom. Ďakujem.

p. Petrovčik, starosta MČ: Ďakujem. Pán poslanec Havasi.

p. Havasi, poslanec MiZ: Ďakujem pekne. Ja by som chcel reagovať na pani Blaškovičovú, že podľa mojich vedomostí Divadlo hudby stále funguje a existuje aj po smrti pána Mojžiša. Podľa mojich vedomostí mali vystúpenia a fungujú ďalej. To len k tomu. Ďakujem pekne.

p. Petrovčik, starosta MČ: Ďakujem. Uzatváram diskusiu a poprosím o prečítanie návrhu uznesenia.

p. Galdunová, poslankyňa MiZ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto berie na vedomie správu o stave, vývoji a vymáhaní pohľadávok mestskej časti Košice-Staré Mesto so stavom ku dňu 31.05.2019 v predloženom znení.

p. Petrovčik, starosta MČ: Ďakujem. Hlasujte prosím.

***Hlasovanie č. 15:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Uznesenie bolo prijaté. Môžeme pokračovať ďalším bodom nášho rokovania a tým je bod č. 12.

**- - -**

**Bod č. 12**

**Pokračovanie rokovania o prerušenom bode z III. rokovania zo dňa 16.05.2019 – Návrh Štatútu komisií Miestneho zastupiteľstva mestskej časti Košice-Staré Mesto**

p. Petrovčik, starosta MČ: Predkladateľom je pán prednosta, takže nech sa páči. Dám najprv priestor predkladateľovi pánovi poslancovi Haneszovi. Nech sa páči.

p. Hanesz, poslanec MiZ: Ďakujem pekne za slovo. Pokračujeme v prerušenom rokovaní o zmene štatútu. V podstate na predošlom rokovaní sme sa trošku zasekli a prerušili sme to kvôli tomu, lebo v článku XII, ktorý ešte v tom súčasne platnom štatúte bol článok XIa, bola klauzula o archivácii dokumentov a o zodpovednosti o archiváciu. A v tomto prípade pani Blaškovičová vlastne bola za to, aby sme jej takúto povinnosť nekládli. Takže dospeli sme k tomu, že ten celý bod sa vypustí. To je tá základná zmena. Ten bod 10., ktorý hovoril ... . Jeho znenie v pôvodnom štatúte je „Za uloženie a archivovanie písomných oznámení, záznamov z rokovania komisie spolu s podkladovými materiálmi a ostatnými písomnosťami na Miestnom úrade mestskej časti Košice-Staré Mesto zodpovedá predseda komisie“. Tak ten celý bod sa vypustí. Samozrejme dôjde k prečíslovaniu týchto bodov. A bola tam ešte jedna drobná zmena a to bolo na základe podnetu pána Priestera, a to bolo v bode 9., kde sa písalo, že „Dokumenty sa ukladajú a archivujú na Miestnom úrade mestskej časti Košice-Staré Mesto tak, aby k nim mal prístup len predseda komisie“. Pán Priester navrhol, aby znenie bolo trošku širšie. Čiže v súčasnosti sa doplní to na záver, že aby k nim mali prístup len osoby na to splnomocnené príslušnými právnymi predpismi. Takže je to také všeobecnejšie. Nie iba predseda, ale všetci, ktorí sú zo zákona splnomocnení k tomu prístupu. To sú tie najzávažnejšie zmeny, kvôli ktorým sme prerušili rokovanie. Predošlé zmeny vlastne boli odsúhlasené. Tie sa týkali umožnenia zvoliť členov neposlancov do komisie, ale myslím si, že tam nebol žiadny spor. Tam to prešlo aj pred prerušením hladko. Takže prosím vás kolegovia, keď nemáme podnety, dúfam že nie, aby sme to neprerušovali ďalej a neposúvali ďalej, tak podporte tento návrh. Ďakujem pekne.

p. Petrovčik, starosta MČ: Ďakujem. Ak sa v rámci diskusie nikto nehlási, uzatváram diskusiu a poprosím o prečítanie návrhu.

p. Ďurica, zástupca starostu MČ a člen návrhovej komisie: Návrh na uznesenie: Miestne zastupiteľstvo mestskej časti Košice-Staré Mesto schvaľuje Štatút komisií Miestneho zastupiteľstva mestskej časti Košice-Staré Mesto podľa predloženého návrhu.

p. Petrovčik, starosta MČ: Ďakujem. Hlasujte prosím.

***Hlasovanie č. 16:*** *za – 12, proti – 0, zdržalo sa – 1, nehlasovalo – 0*

p. Petrovčik, starosta MČ: Uznesenie bolo prijaté. Môžeme pokračovať ďalším bodom nášho rokovania, ktorým je bod č. 13.

**- - -**

**BOD č. 13**

**Interpelácie a dopyty poslancov miestneho zastupiteľstva**

p. Petrovčik, starosta MČ: Nech sa páči. Pán poslanec Djordjevič.

p. Djordjevič, poslanec MiZ: Chcem sa opýtať, že prečo sa interpelácie neevidujú na stránke mestskej časti a nie ku všetkým som dostal odpoveď. Ja nemám problém ani s emailovými odpoveďami, lebo šetríme poštovné, aj lesy. A nebol som ani spokojný s interpeláciou, kde som hovoril o tom, že keď ja som v teréne a fotím fotku, a došla mi odpoveď, že emailové schránky zamestnancov mestskej časti sú na internú komunikáciu. No veru nie. Sú aj podnety občanov. Samozrejme, že ako mestský poslanec si môžem poslať interpeláciu aj na mesto, aj viem v tom chodiť, viem poslať na konkrétny podnik. Aj keď dnes mi písali ľudia, že treba opraviť ..., pardón, nie opraviť. Bolo by dobré opraviť lavičky na zastávkach na Námestí Maratónu mieru a pri krytej plavárni. No žiaľ neviem, či to bude možné, lebo boli to projekty v rámci euro fondov a tam sa päť rokov nemôže prerábať, ani investovať. Odpoveď si vyžiadam od dopravného podniku alebo od mesta Košice. Ale občan, ktorý ani nevie, čo je mesto, ani mestská časť, jednoducho dá do Google Košice-Staré Mesto a chce poslať email na [staznosti@kosice-city.sk](mailto:staznosti@kosice-city.sk), tak tie nové telefóny ako Huawei alebo Apple zariadenia, keď chce poslať dve fotky, už to k pánovi Šarockému nepríde. No, nie je to ústretový krok. Myslím si, že sme sa tu bavili ... . Aha, už viem ešteže čo poviem, teraz ma aj napadlo. Dalo sa 1 700 EUR na Staromestské listy. Fajn dizajn, všetko, farebný papier, OK. Ten starý bol zastaralý, ale bol dvakrát lacnejší. Čiže keď chceme kráčať aj s dobou, tak aj tá stránka potrebuje refresh, aj tie emailové schránky, pardón, server. Proste obsahy emailových schránok je potrebné zvýšiť. Nemôžem dostať takú odpoveď, že boli zriadené na internú komunikáciu. To nie je pravda. To majú zamestnanci tu medzi sebou si ísť povedať nejaké veci. Alebo vy nám pošlete niečo na úložisko. Dobre. Keď je to 200 – 300 MB, OK. Ale že dve fotky sa nedajú poslať, je to absolútne na rok 2019 nevhodné. Čiže nebudem tu ani hovoriť o tom, že sme sa bavili na komisii a sme sa bavili o tom, že či do Staromestských listov budú vkladané plné znenia všeobecne záväzných nariadení. Aj dnes som sa dočítal, že oznam o akcii KOSIT-u ... . Nehovorím, že nebola dobrá. Bola dobrá myšlienka, že mestská časť informovala o tom, že sa budú čistiť ulice, ale bol to samozrejme výdavok pre mestskú časť a bolo mi povedané na komisii niektorými členmi, že keby sa vkladalo do Staromestských listov, že by to bol zbytočný výdavok. Pritom by išlo o plnenie uznesení miestneho zastupiteľstva a tu na takýto výdavok bol a bolo aj na to poštovné, a bolo aj na tú tlač. Čiže nie som spokojný s tými odpoveďami a tak isto nevidím dôvod prečo to nie je zaevidované. Nie je tam zaevidovaná ani petícia, ktorá bola doručená. Neviem, mestská časť by nemala fungovať iba na Facebooku, ale aj tu na tej pevnej stránke je potrebné dopĺňať, aktualizovať veci. Tak isto mali zamestnankyne v minulom období problémy s vkladaním fotiek. Myslím si, že v tomto smere by ste mali niečo urobiť. To je môj názor skromný. Ďakujem.

p. Petrovčik, starosta MČ: Ďakujem. Chce niekto reagovať? Dobre. Pokúsim sa na to reagovať v krátkosti. Naša mestská časť má zmluvu s externou firmou na tieto IT služby. Samozrejme aj tie sme si prešli, aj túto zmluvu preverili. Kvalita prác verzus cena. Je to verejné dostupné, každý si to môže pozrieť. Konzultovali sme to. Myslím si, že aj pán poslanec Hanesz, keby tu bol teraz, tak by sa k tomu vyjadril, že to čo nám ponúkajú a za koľko je úplne v poriadku. A povedal by som ešte, je to až za veľmi výhodných podmienok. To je čo sa týka IT služieb a tých schránok, tam samozrejme vstupuje do toho aj spoločnosť zase iná. To je ANTIK, s ktorou máme tieto služby a urobili sa, myslím, aj nejaké opatrenia, aby sa zvýšila kapacita týchto schránok a aby tieto emaily prechádzali aj s týmito fotkami. Ďalej chcem podotknúť, že existuje taká aplikácia Odkaz pre starostu, ktorú občania veľmi radi často využívajú a na základe toho si myslím, že je veľmi dobré, lebo tam v podstate si na mieste tú danú vec alebo chodník, alebo na čo chcete poukázať, ten problém odfotíte. Okamžite vás to lokalizuje, okamžite to viete odoslať a nemusí to ísť klasickou formou mailovou. Čiže v dnešnej, si myslím, že je už dosť iných technických možností ako poukázať a dávať podnety smerom k úradu. Mailová forma je len jedna z mnohých. Plus tu máme tú aplikáciu. Tou formou informujeme vlastne o udalostiach v rámci mestskej časti. Myslím si, že sa tiež stretla so záujmom a chcem len povedať, že ju budeme teraz v najbližších dňoch rozširovať. To znamená, táto aplikácia nebude len podávať informácie o udalostiach a informovať o nejakých dôležitých akciách, ale ideme ju vlastne transformovať na plnohodnotnú platformu, na základe ktorej my si budeme vedieť ... . Príklad poviem. Chceme sa občanov niečo opýtať, nepotrebujeme už na to robiť petície ako pred pár rokmi, ale prostredníctvom tejto aplikácie vieme interaktívne aj naspäť oslovovať týchto občanov s otázkou, na ktorú dokážeme dostať odpoveď v online čase. To znamená, my vieme tému, ktorú potrebujeme zodpovedať u občanov, mať zodpovedanú za deň – dva, miesto toho, aby sme tu tri týždne robili petície. Takže myslím si, že toľko k tým technológiám. Ďalej pán poslanec Djordjevič faktická.

p. Djordjevič, poslanec MiZ. *Faktická poznámka*: Ďakujem. No v prvom rade Odkaz pre starostu nie je oficiálna platforma mestskej časti a neviaže sa na ňu 30-dňová lehota povinnosti odpovedať zo strany úradu. A čo sa týka aplikácie, v poriadku. Nie je to zlý nápad, lenže pri akomkoľvek výskume je treba brať do ohľadu demografické zloženie Starého Mesta. Podľa mojich informácií tu žije viac ako 5 500 seniorov. Aplikácie sú možné iba v smartfónoch. Z tých 5 500 seniorov, minimálne 5 000 nemá smartfóny alebo neviem, či vie celkom dobre tú aplikáciu užívať. Čiže na nej by som až tak nestaval a neinvestoval do toho prebytočné peniaze. Samozrejme, že toto ctí starostu k tomu, že budeme zisťovať predtým ako sa niečo spustí, lebo tie najväčšie balvany, ktoré naše zastupiteľstvo berie, ako sú súdne spory s IZOLEX BAU a aj kvôli parkovaciemu domu na Kpt. Nálepku boli spôsobené tým, že nebol v danej lokalite urobený dobrý a relevantný výskum. Ale viem, že práve tí seniori sú veľmi citliví na záber zelene, na akúkoľvek stavebnú činnosť. Čiže určite výskum cez aplikáciu v dnešnej dobe ešte nie. To zase nie som skeptický, to som podľa môjho názoru realistický. Stačí sa pozrieť napríklad na stretnutie na Lomenej aký tam bol vekový priemer alebo aký je záujem vlastne o takéto stretnutia u verejnosti. Ďakujem.

p. Petrovčik, starosta MČ: Ďakujem. Nech sa páči pán kontrolór faktická.

p. Pillár, hlavný kontrolór MČ. *Faktická poznámka*: Ja by som len chcel zareagovať čo sa týka toho zverejňovania napríklad všeobecne záväzných nariadení v Staromestských listoch. Musím povedať, že odkedy prišiel pán prednosta, tak zverejňujeme všeobecne záväzné nariadenia na viacerých miestach. V sobášnej sieni tak, aby to bolo prístupné aj zvonku 24 hodín, hore u nás na chodbe, potom na trhovisku a plus na našej oficiálnej webovej stránke a ešte aj na plavárni. Takže si myslím, že skutočne je to na toľkých miestach, že ešte platiť za to v Staromestských listoch, že ešte všeobecne záväzné nariadenie sa tam dá, tak neviem.

p. Petrovčik, starosta MČ: Dobre, ďakujem. Pán poslanec Kočiš.

p. Kočiš, poslanec MČ: Ja som poslal dve interpelácie skôr na mail, tak by som vás poprosil pán starosta, keď sa viete vyjadriť. Jedna sa týka kontajnerovísk, ich státí, ako majú vyzerať. Tam mala byť spracovaná koncepcia z mesta, že v akom je to stave a vlastne či ideme ktorým smerom alebo si my niečo vytipujeme. Lebo vzhľadom aj na poslanecký deň som mal jednu stránku, ktorá sa vlastne pýtala na to. Druhá vec je vlastne stav toho plotu. Tam som počul, že oni sa poradili, nič s tým neurobili. No ale teraz vlastne čo my s tým ideme urobiť, aby sme to vedeli dať nejako normálne preč v podstate, ten plot okolo toho pravoslávneho kostola. Ďakujem.

p. Petrovčik, starosta MČ: Ďakujem. Ja zodpoviem. Začnem tou druhou otázkou, tým plotom. Môžem vám vlastne povedať najčerstvejšie informácie zo včerajšieho popoludňajšieho sedenia majetkovej komisie na meste, kde som členom. Prečo až na majetkovej, poviem potom. Ale poviem tú hierarchiu. Samozrejme, ja som naposledy informoval o vývoji, čo sa týka oplotenia pravoslávneho chrámu, že som vyvolal, tak ako ste ma aj poverili a ako sme už viacerí, myslím si aj ja, ešte ako miestny poslanec, sa pokúšal o odstránenie toho ohavného plotu, ktorý tam už je skoro 20 rokov. Keďže komunikácia s pánom Spišákom, správcom tejto fary, zlyhala, ja som sa pokúšal na trikrát. Tento pán v podstate prisľúbil, že predmetnú problematiku prejednajú na svojej cirkevnej komisii alebo proste na svojom nejakom rozhodovacom orgáne, kde sa vlastne zídu a prejednajú aj túto našu požiadavku. Po mojej interpelácii, aký je vlastne výsledok rokovania tejto komisie, som dostal odpoveď, že po prvé neexistuje zápis z tejto komisie. Čiže oni vraj len tak sa zídu a ústne sa porozprávajú, tak aj ústne mi posunul túto informáciu pán správca fary. Tá informácia znela, že komisia sa uzniesla, že plot neodstránia, pretože im to tak vyhovuje a odstránia ho vtedy, keď dostavajú faru. To je prvá podmienka. A druhá podmienka vtedy, keď my odstránime venčovisko alebo ho aspoň posunieme od ich, ako povedali, pozemku. Ja na základe toho som sa pánovi Spišákovi poďakoval, potriasli sme si rukou a povedal som si, že idem to riešiť inou cestou. Tou inou cestou som to riešil tak, a včera nastal veľký zlom, kedy som včera ako člen majetkovej komisie na úrovni mesta dať odhlasovať uznesením na tejto majetkovej komisii, že sa ide preveriť nájomná zmluva s Pravoslávnou cirkvou, ktorá bola podpísaná v roku 2001, ktorá obsahuje zaujímavé skutočnosti typu 4 koruny slovenské za meter štvorcový na rok a podobné zaujímavé témy. Keď som sa pýtal aj pána Spišáka, že kedy budú stavať a kedy už konečne dokončia a odstránia ten plot, tak odpoveď bola, keď budú peniaze. A keď som sa spýtal, kedy budú peniaze, tak odpoveď bola, keď Pánboh dá. Takže na základe aj týchto odpovedí som skonštatoval, že komunikácia na tejto úrovni skončila, aspoň z našej strany by mala a začal som podnikať tieto kroky na úrovni mesta. Takže včera bolo prijaté uznesenie na majetkovej komisii, až na jedného poslanca to všetci schválili, kde poverujeme príslušný referát a príslušných kompetentných, aby vyvolali a ukončili rokovania s predstaviteľmi pravoslávnej cirkvi do 31.08.2019 za účelom dohody o ukončení nájomného vzťahu na predmetný pozemok. Lebo treba povedať, že oni majú nájomnú zmluvu na všetky okolité parcely, len tá stredová, kde sa nachádza samotný kostol, patrí im. Vedľajšiu parcelu, trošku si ju zmenšili tú stredovú parcelu. Vedľajšiu predali súkromnej firme. To už absolútne nechcem komentovať, že ako v minulosti prišli a teraz následne ju celkom asi solídne, predpokladám, predali. Všetky tie ostatné okolité večne zelené plochy, podľa mňa, zaberajú zbytočne a hlavne nie sú ochotní ich revitalizovať alebo aspoň zhodiť ten ohavný plot. Takže my pristúpime na úrovni mesta. Ja som navrhoval okamžité odstúpenie od nájomnej zmluvy, pretože tá predmetná nájomná zmluva na dobu neurčitú s trojmesačnou výpovednou lehotou. To znamená, my keby sme zajtra alebo mesto odstúpilo od tejto nájomnej zmluvy, vlastne o tri mesiace máme vyhrané a môžeme vyzvať majiteľa plota, aby ho odstránil z cudzieho pozemku. Takže pravdepodobne taký bude aj postup. Taký som aj zastával postup. Ale na podnet jedného poslanca, že predsa len sa jedná o cirkev a nebuďme takí tvrdí a neviem, takéto podobné názory, tak sme dohodli toto uznesenie, čo povedal. To znamená, poďme ešte rokovať. To znamená zástupcovia mesta majú na to termín do konca prázdnin, aby vyrokovali dohodu. To znamená, my už ideme do toho rokovania o tom, aby sme vyrokovali dohodou ukončenie tejto zmluvy, aby sme na seba krivo nepozerali. A keď sa nepodarí dohoda, tak sa potom pristúpi k tomuto druhému kroku. Takže ja pevne verím, že na jeseň budeme svedkami historickej udalosti na Kuzmányho sídlisku, a to odstránením tohto ohavného plotu. Aká bola tá druhá otázka? Aha, kontajnery. Tak isto zo včera, alebo nočnej včerajšej hodiny môjho rokovania s vedením mesta. Najprv poviem, čo my sme na úrovni mestskej časti, ja ako starosta, podnikli. Ja som si povedal, že nebudeme čakať, čo urobí mesto, ale ideme podnikať kroky k tomu, aby sme ozaj čím skôr sa dopracovali k nejakým ďalším polopodzemným kontajneroviskám. Takže mám aj pred sebou žiadosť o stanovisko k výstavbe stanovíšť polozapustených kontajnerov na komunálny odpad. Mestská časť Košice-Staré Mesto pripravuje výstavbu stanovíšť polozapustených kontajnerov na komunálny odpad. Vytipovala 7 lokalít, na ktoré zabezpečuje vyznačenie podzemných inžinierskych sietí. Ide o nasledovné lokality. Katastrálne územie Huštáky: vo vnútrobloku na Vojenskej ulici č. 1, 2 a 3, na ulici Kpt. Nálepku 17, na ulici Kuzmányho 13, na ulici Kpt. Nálepku 1, na ulici Park Angelinum 17, na ulici Jakobyho medzi vchodmi 8 – 10, na ulici Slovenskej jednoty 36. Na záver tu žiadame samozrejme o súhlasné stanovisko k výstavbe stanovišťa polozapustených kontajnerov na komunálny odpad. Konkrétne táto žiadosť ide na Správu mestskej zelene, ale máme už vlastne za sebou nejakú vyše mesačnú alebo dvojmesačnú prácu, kedy sa pán Šarocký venuje z môjho poverenia vlastne tejto činnosti, aby vytyčoval siete. Určite dobre viete, čo to znamená osloviť všetkých príslušných dodávateľov a vlastne prevádzkovateľov, aby sa nám vyjadrili, či predmetná parcela je vhodná na umiestnenie takýchto podzemných kontajnerov. Takže už sa dostávame, pokiaľ viem, do finále a verím tomu, že niekedy o taký mesiac budeme ďalej a budeme vedieť povedať, že z tých siedmich, ja neviem, päť je v poriadku, na dvoch sa to nedá. A potom už nastupuje vlastne ten ďalší krok B, že či ideme do toho a samozrejme z akých zdrojov, alebo to ako keby ponúkneme do toho komplexného projektu, o čom som sa včera večer bavil s vedením mesta. Čiže zase pre vás nová informácia, taká najčerstvejšia. Existuje projekt firmy KOSIT, kde ponúka vlastne mestu Košice jeden mega projekt, kde by sa v krátkom čase postavilo v rámci mesta Košice takmer 500 polopodzemných kontajnerovísk v rámci celého mesta. Je to samozrejme v jednotlivých postupných fázach a samozrejme my môžeme byť radi, že ... . Samozrejme robil som všetko pre to aj ja osobne, a sa to aj podarilo, že tento projekt hovorí, že v prvej fáze je Košice-Staré Mesto. Postupnosť je taká, že najprv sa pôjde v mestskej časti Staré Mesto, potom v tých ďalších okolitých mestských častiach. Samozrejme, má to nejakú logiku. U nás síce je a my vieme, že všade tie polopodzemné nebudeme môcť umiestniť ako niekde možno na nejakom inom okrajovom sídlisku, ale zase sú tu problémy ako na sídlisku Ťahanovce, kde vlastne majú majetkové problémy s parcelami. Takže tam o to to bude ťažšie a preto aj tam, myslím, je to úplne v záverečnej fáze projektované, táto realizácia. Takže v súčasnosti prebiehali nejaké prvé rokovania. Myslím, že je tomu mesiac. Mesto verzus KOSIT a teraz sa čaká na ďalšie kolo rokovaní, kde by sa doladili niektorí detaily a pristúpilo sa už ozaj k prvotným krokom, kde by si hlavne mesto vyšpecifikovalo ten projekt tak, aby samozrejme sa mesto nestalo rukojemníkom KOSIT-u, ale zároveň využilo ponúknutú spoluprácu a nastavilo to tak, aby sme ozaj v krátkom čase sa dostali k veľkému počtu polopodzemných kontajnerovísk, ale zároveň neboli rukojemníkmi jednej firmy. Takže toľko k tejto téme. Nech sa páči pán poslanec Djordjevič faktická.

p. Djordjevič, poslanec MiZ. *Faktická poznámka*: V prvom rade som vďačný, že vôbec komunikujeme na túto tému, lebo proste keby pán starosta chcel, tak podľa rokovacieho poriadku by povedal, že toto sú interpelácie. Presne tieto veci mám na mysli, aby sme sa bavili o konkrétnych veciach, či už na úrovni komisie alebo zastupiteľstva. Ja rozumiem tomu, ani nechcem to veľmi kritizovať, lebo prvé uzamykateľné som ja presadil tiež na svojej ulici a teraz pán starosta, kde má trvalý pobyt, navrhuje dve kontajneroviská zo siedmich na Kpt. Nálepku. Ako aj tomu celkom rozumiem, lebo sú tam podmienky. Sú tam, zase aby som bol objektívny, podmienky na to, aby išli polozapustené. Ale nehovorím to teraz preto, že tam teraz bývam, lebo bývam inde, už bývam na Tatranskej. Nemusí tam byť polozapustené. Ako dobrú chuť pán inžinier, aj vám je to smiešne, áno máte pravdu, však viete kto sa smeje sám zo seba. No ale kontajnerovisko na Tatranskej 3 má 306 bytov. Patrí k najexponovanejším. Predvčerom tam potkany pobehovali. Tak isto Branisková. Presne na úrovni pasáže aleje Laca Novomeského. Netvrdím, že teraz tam musia ísť polopodzemné, ale je potrebné aj tie kontajneroviská riešiť. Je pravda, že pán starosta pred pol rokom zvýšil počet alebo postaral sa o to, aby sa zvýšil počet kontajnerov na Tatranskej, ale nemalo to za výsledok to, že by sa tam zlepšila čistota. Môže aj poslanec Kočiš, aj poslanec Havasi potvrdiť. Bývajú tam v okolí. Áno, zvýšil sa počet kontajnerov aj na separovaný odpad, ale nedošlo k zlepšeniu, čiže aj tam. A neviem, či to naozaj nie je najhoršie kontajnerovisko v celej mestskej časti. Čiže je potrebné to riešiť a naozaj je potrebné to riešiť buď uzamknutím alebo polopodzemným. Čiže ja neviem kto vyriešil tieto lokality, podľa čoho. V minulosti boli komisie. Zase sme tu pri nejakom rozhodnutí. Ale keď poviete, že ste mali na úrade pracovnú komisiu a ste takto usúdili, OK. Beriem. Len sú to zase už hotové veci. Už sa tu robia projektové dokumentácie a nikto z poslancov. Potom na čo je tá komisia výstavby? Zrušme ju. Však to je len potom bábkové divadlo. Prídeme sa tam pousmievať na seba. Aj tak tie strategické rozhodnutia potom robí starosta. Čiže niečo nie je v poriadku.

p. Petrovčik, starosta MČ: Ďakujem. Mám pred sebou uznesenie s dátumom 28.03.2017 – rokovanie Miestneho zastupiteľstva mestskej časti Košice-Staré Mesto. Predkladá Ing. Eva Hulmečíková, vtedajšia zástupkyňa starostu a zároveň aj spracovateľka. Návrh uznesenia: Miestne zastupiteľstvo mestskej časti Košice-Staré Mesto a) schvaľuje zámer riešenia plôch pre stanovištia nádob na komunálny odpad na území mestskej časti Košice-Staré Mesto v predloženom znení. Schvaľuje pre rok 2017 z rozpočtu mestskej časti dobudovanie dvierok uzamykateľných kontajnerovísk na komunálny odpad, atď. Ale chcem poukázať na tretí odstavec v rámci dôvodovej správy, kde sa píše „vybudovanie polozapustených kontajnerovísk“ a sú vymenované ulice Branisková, Vojenská, Kpt. Nálepku, Jakobyho, Kuzmányho, Park Angelinum. V takom poradí sa postupuje. To znamená, nevymyslel som si to ani ja, ani môj prednosta, nikto, ale vy poslanci, alebo vaši predchodcovia a postupujeme v zmysle tohto uznesenia. To znamená, Branisková je hotová ako viete. Stretlo sa to s obrovským úspechom. Vojenská sa chystá. Kpt. Nálepku bola preto aj 1, aj 17, pretože už sa nám rysuje, že na jednotke je problém so sieťami, takže alternatívne preto bola zabezpečená Kpt. Nálepku 17. Je to pred tým bytovým domom Hviezdica, kde máme sústavne problémy a je to jedno z najhorších stanovíšť odpadu v rámci mestskej časti spolu aj, samozrejme treba spomenúť aj tú Tatranskú. Nasleduje Jakobyho, kde sme zase kvôli sieťam to museli zameniť za Slovenskej jednoty, takže opäť sme zostali v lokalite. Potom je tu Kuzmányho, to dodržíme, a Park Angelinum. Takže postupujeme v zmysle uznesenia z 28.03.2017. Nech sa páči pán poslanec Kočiš.

p. Kočiš, poslanec MiZ: Ďakujem. Ja som práve chcel otázku, že kde môžeme navrhnúť ďalšie lokality na tieto podzemné kontajneroviská. Tak v podstate si sčasti odpovedal. Ale určite potom do budúcna by som rád ..., tá Tatranská, kde sme my vlastne v podstate traja. Tam je zase neduh ten, že chodia autá, zastavia, vyložia a idú ďalej. Čiže to sa zase na to využíva. Tam je myslím celkom dobrý priestor na to, aby sa to tam urobilo, lebo je to veľká spádová oblasť. Druhá vec, čo som chcel. Môžem pozrieť ten KOSIT, teda že je nejaký ten balík peňazí, ale v podstate koncepcia asi neexistuje, čiže ideme svojou cestou, čo je dobré. Môžeme ísť tým, čo bolo uznesením. Keď sa zariadime takto, v poriadku.

p. Petrovčik, starosta MČ: My sa vlastne takto istíme.

p. Kočiš, poslanec MiZ: A ten zoznam teda vieme potom aktualizovať niekde, alebo na jar potom alebo aký je horizont potom týchto prác ďalej.

p. Petrovčik, starosta MČ: Ja to vidím takto, že niekedy do konca roka budeme tento zoznam aktualizovať. Budeme múdrejší ako sa to vyvinulo na úrovni mesta a si vôbec povieme niekedy na jeseň, že či necháme tieto projekty, aby nám to samozrejme logicky spadlo do toho celomestského programu a vlastne aby to nešlo z našich financií. A jedine, že sa stane, že opačný krok urobí mesto alebo proste stroskotajú tieto jednania na tomto projekt s KOSIT-om, tak potom my si môžeme povedať, že ideme budovať to my a z nejakých vážne našich zdrojov na úrovni mestskej časti, pretože asi predpokladám všetci ako ste tu kandidovali, ste mali vo volebných programoch, že najneskôr do konca volebného obdobia chcete, aby bolo po nás niečo vidno a všetci sme sľubovali občanom riešenie hlavne tohto najväčšieho problému tejto mestskej časti. Takže ďakujem. Pani poslankyňa Faťolová, faktická.

p. Faťolová, poslankyňa MiZ. *Faktická poznámka*: Ďakujem pekne. Ja len chcem na margo toho povedať, že som veľmi rada, že pokračujeme ďalej v týchto projektoch – podzemné kontajneroviská polozapustené. Tiež by som chcela apelovať a bola by som veľmi rada, keby sme mali aj vo finančnej komisii potom predložené, lebo naozaj sme nevedeli o ktoré ulice ide, kto to vlastne vybral tú postupnosť. Samozrejme, možno z týchto siedmich, ako ste povedali, nebude možné všade to zrealizovať vzhľadom na siete. Len mám otázku. Teraz vlastne mestská časť, pokiaľ mám informácie, vyžiadala si jednotlivé stanoviská ohľadom tých sietí a chcem sa opýtať. Budeme my vlastne financovať? Lebo na istý čas, keď sme schvaľovali rozpočet, tak tam bolo striktne povedané, že nie z našich peňazí. My sme sa vlastne o tom bavili, či budeme mať vyhradené nejaké finančné prostriedky z nášho rozpočtu, a ani nie sú, pokiaľ viem, teraz. Čiže, či ideme tou cestou, že tento návrh sedem stanovíšť budete predkladať a posúvať mestu, aby vás zaradili v poradí a aby to riešilo mesto alebo ideme my do tej investície?

p. Petrovčik, starosta MČ: Áno, odpoviem. Tak ako povedal, budeme robiť všetko pre to, aby sme aj tieto naše projekty zahrnuli do celkového projektu mesta a bude to financovať mesto s KOSIT-om. Jedine, že ak sa to nepodarí, vtedy si povieme my všetci samozrejme a to schválime, že nepodarilo sa, musíme ísť aspoň tých 5, 6, 7 kontajnerovísk urobiť my, alebo tri, keď máme len na tri a takto postupne. Ale mne sa osobne zdá alternatíva A lepšia, logickejšia a ekonomickejšia. A práve preto urobím všetko pre to, aby to nezaťažovalo našu mestskú časť. Môžeme si teraz povedať, že áno ..., asi je známe, že sa nám starostom podarilo vyjednať ďalšie a uznesením doslova dostať z rozpočtu mesta ďalších, v priemere na našu mestskú časť, 80 000 EUR. Tak ale asi nechceme celých 80 000 investovať do polopodzemných kontajnerov. Myslím si, že sú tu aj iné dôležité nutné investície. Takže tak asi. Pán poslanec Priester, faktická.

p. Priester, poslanec MiZ. *Faktická poznámka*: Mám takú otázku, že či v tom najväčšom centre sa uvažuje tiež s takýmito kontajneroviskami, alebo aká je koncepcia riešenia? Lebo keď sa ráno prejdete okolo takej šiestej, piatej po meste, tak vlastne nič iné ako vrecia ..., tie malé čierne kontajnery sú obsypané vrecami, škatuľami. Alebo možno sa pozrieť na to, ako vykladajú alebo nakladajú s odpadom miestni podnikatelia, ktorí to tiež len tak hádžu, kde príde.

p. Petrovčik, starosta MČ: Ďakujem za otázku. Je to úplne aktuálna téma týchto dní, kedy aj my intenzívne pri návšteve historického centra toto riešime z úradu a situácia je vážna, pretože ten vrecový zber odpadu je naozaj nedokonalý a je tam veľmi veľký problém s tým, že KOSIT má nejaké časy, zadefinovalo sa to v nejakom nariadení, kedy má podnikateľ vyložiť svoj odpad v príslušnom vreci, označenom vreci, nie v hocijakom. Čiže zelené vrece s logom KOSIT-u pred samotnú budovu. Dobre, dávajú to k tým jednotlivým košom, len problém je v tom, že ..., a už mám aj spred dvoch – troch hodín nejaký podnet od nejakej pani podnikateľky, ktorá sa rozčuľovala, že čo ona má o šiestej vstávať kvôli tomu, aby do šiestej dala vrece vonku. Ja som očakával, že toto príde, pretože tie predpisy hovoria, že do nejakého času sú povinní ráno vyložiť ten odpad, aby sa odniesol, aby tam nestál celé doobeda a potom následne večer okolo ôsmej, myslím. A výsledok je taký, že samozrejme bude treba ešte veľa energie, času a dohovárania, aby sme naučili týchto ľudí tomuto systému alebo potom sa bavili, že poďme zmeniť tie rozvozy, lebo páni podnikatelia si chcú pospať do desiatej. Pani poslankyňa Hulmečíková.

p. Hulmečíková, poslankyňa MiZ: Vážené kolegyne, kolegovia, tak ako bolo spomínané, v tom roku 2017 robila sa nejaká koncepcia, ale ja by som pekne poprosila pána starostu, keby prečítal aj ten ďalší bod, pretože ten ďalší bod hovoril o tom, že je predpoklad, že polopodzemné niekde nebudú môcť ísť a je možné budovať ten typ, ktorý je na Škultétyho už osvedčený. Takže tam boli ďalšie. Čiže by sa bolo treba zaoberať aj tým, že tam kde nemôže byť polozapustené, občania za to nemôžu, ale je možné budovať nadzemné a tam boli lokality, ktoré už tu odzneli. Bola tam, pokiaľ ja viem, Tatranská, bola tam Jakobyho. Boli tam, keď si to dobre ešte ja pamätám z toho obdobia, takže treba prečítať aj ten ďalší bod pre kolegov, aby mali celkový obraz, pretože ukázalo sa, že tie polozapustené sú dobré a že sú výhodné. Vlastne preto sa robilo na Braniskovej to prvé s tým, že sa zistí, či sa to ujme v našej mestskej časti. Ja si myslím, že ohlasy aj od občanov sú dobré. Ozaj ten neporiadok na Braniskovej zmizol. To musíme si všetci priznať. Takže je to dobré. Čiže možno treba sa aj s tými lokalitami, čo sú v tom bode 2., kde sme hovorili, že nadzemné, treba sa aj s tými lokalitami zaoberať. Takže by som poprosila pána starostu, aby prečítal aj ten bod 2. Myslím si, že by bolo dobré nám, keďže je tu nový poslanecký zbor, my sme už starší. Ale je nový poslanecký zbor, možno aj za dva roky sa veľa vecí zmenilo. Vieme, že v niektorých lokalitách situácia je vyhrotená. Však nebudeme si tu nič hovoriť. Na Karpatskej je to niečo neskutočné. A tam tiež boli nejaké úvahy o tej ulici. Takže možno by bolo dobré už nanovo teraz prekopať, aby vy ste mali nejaký ..., vy ako starosta, nejakú vyjednávaciu, štartovaciu líniu, že áno, ale mestská časť má aj ďalšie a keď pôjdeme ... . Nie potom sme to šili, keď už ..., budeme to šiť horúcou ihlou, by som tak nazvala.

p. Petrovčik, starosta MČ: Ďakujem. Takže je tu ešte tá prvá časť toho uznesenia, ktoré som spomínal, z toho roku 2017 a to je ešte dobudovanie dvierok a uzamykania na Floriánskej . párne čísla, Kuzmányho 33, Lermontovova a Čsl. armády 8 – 10. K tomu poviem toľko, že Floriánsku už ideme robiť. Tam už sa opravuje. Čiže na Floriánskej budú uzamykateľné dvierka. Bude zabezpečené kontajnerovisko proti preliezaniu. A myslím si, že sme tam rozpočtovali približne 900 EUR. Takže toľko k Floriánskej. Čsl. armády 8 – 10 rovnako ideme. Takže poprosím pána Šarockého, keď môžete. Asi to, čo som povedal. Takže tam tak isto už pristupujeme vlastne k takej rekonštrukcii tohto kontajneroviska. Potom je tu ešte jedna skupina, a to vybudovanie nových uzamykateľných združených kontajnerovísk Komenského 27, Pajorova, Tatranská, Magurská, Komenského, Park Angelinum, Stará baštová a Lomená ulica. Toto je ozaj tá skupina, kde nie je možné a to sa nemusíme nikoho pýtať, to vieme pohľadom na predmetnú lokalitu, že tam polopodzemné ísť nemôže. Takže tam máme už nejaké samozrejme aj ponuky, ale opäť sa budeme rozhodovať, budeme múdrejší ako dopadnú jednania mesta a KOSIT-u a tam by sme potom išli. Keby nevyšli jednania s KOSIT-om, tak by sme opäť pristúpili k nejakej ekonomicky výhodnej realizácii klietok na týchto lokalitách. Veľmi dobre vieme, že či Stará baštová alebo vlastne aj tá Pajorová je problém, a tá Karpatská je problém sám o sebe. Nech sa páči pán poslanec Hanesz.

p. Hanesz, poslanec MiZ: Ja trošku, keď smiem, ak mi dovolíte, trošku zneužijem inštitút tých faktických poznámok, lebo ja o chvíľu musím odísť a toľkí sú prihlásení, že zrejme sa k tomu ja nedostanem. Každopádne chcem zdôrazniť jednu vec, čo tu vlastne už viacerí pripomenuli, že na tej finančnej komisii by sme veľmi radi boli o týchto veciach lepšie informovaní. Ja viem, že život je zmena. To, čo bolo v roku 2017, tak v 2019 nemusí do bodky platiť. Ale nejaké míľniky by bolo dobré, keby sa využili na nejaké lepšie informovanie poslancov. Lebo naozaj, úrad operatívne koná, keď vidí, že niečo sa deje. My nepotrebujeme vedieť každý deň o všetkom, čo sa tu vymyslí, ale o nejakých konceptoch, ktoré sa už predkladajú KOSIT-u, mestu a v rámci jednania sa nejaký zámer už ustáli, tak to by sme radi minimálne vedeli. Podľa mňa, aj viacerí vedia prispieť ďalšími svojimi nápadmi a možno aj obohatili nejakí konceptori, ktorí v podstate je v nejakom drafte a bodku by sme aj my radi za tým dali. Ďakujem pekne.

p. Petrovčik, starosta MČ: Ďakujem. K tomu samozrejme môžem povedať, že si dám na to pozor a budem lepšie sa snažiť informovať, ale ozaj doba je tak dynamická, hektická a tak rýchlo ... . Snažíme sa vážne dynamicky reagovať a konať. Samozrejme nedá sa za polroka dobehnúť to, čo sa tu zameškalo 12 rokov, ale robíme všetko pre to, aby sme ozaj mali výsledky. V tomto aj ja sa pokúsim polepšiť a uvedomiť si, že tu som na poste starostu a nie nejakého podnikateľa, kde si vlastne rozhoduje podnikateľ sám čo robí a ako bude robiť. Nech sa páči pán poslanec Djordjevič.

p. Djordjevič, poslanec MiZ: Ďakujem pekne. Ja sa v prvom rade chcem ospravedlniť pánovi starostovi, že som sa pýtal, že prečo na tých uliciach, lebo ja som si pamätal to uznesenie inak, hlavne kvôli tej Tatranskej a Karpatskej. Naozaj, toto ma mrzí, lebo som vlastne navádzal na to, že na toho Kpt. Nálepku. Ono, nejde len o Kpt. Nálepku. Veď s Kpt. Nálepku súvisí aj Hviezdica, ktorá sa už vola ČSA-čko. Čiže na začiatku Kpt. Nálepku, čiže nejaké číslo 17 ako je, tam môžu ľudia, ktorí idú z Laca Novomeského z vežiaku ísť. Čiže toto je v poriadku tým pádom. To sa ospravedlňujem ešte tretí krát. Aby sme ukončili tému, alebo aspoň za mňa, tému kontajnerov. Ono sa nedá uspokojiť, pohľadávka každého, to je jasné. V minulosti sme skúšali aj taký model, že by sa niekto zapojiť do financovania. Pán Trnka vtedy urobil také VZN, že samotná samospráva investuje. Absolútne o tom nebol záujem. Boli nejaké lastovičky. My na Škultétyho sme boli ochotní. Nakoniec mesto od nás nepýtalo peniaze, zaplatilo to celé. Super. Tak isto aj pani Jurčáková, ich samospráva naďalej má záujem prispieť, ak by to bolo. Čiže tam je nový zástupca vlastníkov, nakontaktujem ho na samosprávu. Čiže vlastne boli tu pokusy a to je naozaj jedna komplikovaná matematika. A bolo by veľmi dobré, keby to bolo samozrejme z externých zdrojov. Neverím, že keď sa to uznesenie podpíše na úrovni mesta, že naozaj si nejako rozoberieme ten balík tak, aby aj boli niekoho sny splnené, aj poslanecké sľuby. Ale aj na druhej strane, aby sa to tak trošku rovnomerne rozdelilo. Tu sa možno bude krivdiť poslancom z obvodu 1 a 2, že aj teraz z tých siedmich sú navrhované štyri na Kuzmányho. Len naozaj na Kuzmányho je tá výstavba najhustejšia, lebo ten obvod 3, to znamená Kuzmányho, on je skresľujúco rozdelený, že len trojka je Kuzmányho. Aj časť dvojky, konkrétne Kuzmányho ulica, ktorá lemuje električkovú trať a Hviezdica sú ešte v podstate na sídlisku Kuzmányho. Čiže to len aby sme si boli vedomí toho, že to nie je protežované, ale je to jednoducho požiadavka z praxe. No a už sa len chcem opýtať. Na Tatranskej som dal žiadosť a tiež mi na ňu nebolo odpovedané už asi tretí mesiac, dokonca viacerí poslanci sme sa pod ňu podpísali, na odstránenie kociek, čo by nestálo možno nič, ak by sa hoci aj brigáda urobila, lebo tam je jednoducho len potrebné s krompáčom vybrať betónové kocky zo zeme. Za pár eur kúpiť zeminu a zatrávniť to. Jednoducho sa tam živelne parkovalo na miestach, kde sa môže prepadnúť pôda. Teraz ale hlavne to chcem vyčítať, že som nedostal odpoveď na to, že vaša žiadosť bola posunutá mestu, nie je to v našej kompetencii. Proste neviem. Stratilo sa to? Ja viem, že prednosta je fajn človek. Ja mu zavolám, urobil by to, poslal by mi. Ale to nemá fungovať na tej báze, že ja ho upozorním. To má fungovať na tom, že keď sme dali v rámci poslaneckého dňa žiadosť a sme sa viacerí poslanci podpísali, že nám malo byť v zákonom stanovenej lehote alebo aj keby tá lehota nebola, tak keď sme to dali písomne, tak nám malo byť odpovedané. Ja nemám chuť teraz aj na úrovni mestskej časti chodiť s diárom a zapisovať si, čo kedy som sa pýtal. Zase na druhej strane sa zlepšilo odpisovanie, dokonca aj informovanosť, čo chodia maily od pána Timka. Chodia rozsiahle. Ono, aj v podstate, ak ste sa do témy chodníkov zapojili, ono nikde nie je napísané, že poslanci majú byť. Nie je to uznesením, že majú byť informovaní. Čiže tu urobil úrad krok vpred, krok k poslancom. Keď niečo kritizujem, tu treba pochváliť. Aj samotná spolupráca medzi mestskou časťou a mestom nebola dobrá. Magistrát často krát ani nekomunikoval s mestskou časťou, resp. sami si určovali priority. Čiže toto tu je zlepšenie. My sa proste potrebujeme posúvať dopredu a práve niekedy aj takými výčitkami, ktoré sú niekedy drsné a niekedy aj drsnejšie povedané, sa budeme vedieť posúvať k tej spoločnej práci a k tomu heslu, že SPOLU, že všetci spolu. Tak ja verím, že niektoré pozitíva tu odzneli a sú. Tak doladíme tie negatíva a keď sa stretneme o rok, tak naplním svoje slovo. Aj keď vidím dnes reakcie tej verejnosti o tom zvyšovaní platu, ale aspoň o tých symbolických 10 percent, že navrhnem tomu starostovi, lebo tak ako som povedal prvýkrát, keď bol menovaný a sme sa bavili o jeho plate, tak som povedal, že keď budeme spokojní, ja budem ten ... . Takže hovorím áno, keď to bude všetko tak ako ..., aspoň niečo sa popracuje na tých dnešných výčitkách, tak áno, odmeníme alebo vyjadríme aspoň symbolicky takto dôveru a pochvalu za progres.

p. Petrovčik, starosta MČ: Áno, ďakujem. Ešte k tomu projektu tej Tatranskej ulice. Nie je tu pán Timko, takže by nám vedel presnejšie povedať. Ale my sme tam dohodnutí de facto, že náš človek z hospodárskej správy, proste s našimi ľuďmi, plus s VPP-čkármi, proste takou nejakou svoj pomocou odstránime a plus pomocou nejakého mechanizmu tieto staré dlažobné kocky. A mestská zeleň, máme to prejednané, vlastne potom zrevitalizuje túto plochu. Takže tam je len problém v tom, že aj by to bolo spravené, aj by sme konali tieto niektoré veci rýchlejšie, ale niektoré sa nedajú urýchliť, pretože musíme dbať na čerpanie rozpočtu. Potom by sme zase boli kritizovaní, že neúčelne vynakladáme prostriedky a práve preto napríklad človek, ktorý bude viac v teréne, ten takzvaný údržbár, nastupuje formou nejakej dohody až v nasledujúcich dňoch. Keďže tu doteraz taký človek nebol, tak nemal to ani kto urobiť. Ale keď sme to chceli mať už pred mesiacom, mohli sme za oveľa vyššie peniaze externou firmou. Takže áno, pracujeme na tom. Pani poslankyňa Faťolová.

p. Faťolová, poslankyňa MiZ: Ďakujem pekne. Ja sa vrátim ešte k tomu kontajnerovisku. My sme si tu istého času schválili uznesenie, že kontajnerovisko na Škultétyho ulici prevezmeme do správy a požiadame mesto. Keďže viem, že to kontajnerovisko je v akom technickom stave, ja sa chcem len opýtať, či sme dali ako mestská časť reklamáciu na to, čo som vám písala do mailu, že je zhrdzavené, roxor je už prasknutá a trvám naozaj na tom, že keď ho máme prevziať, nech je to v rámci reklamačnej doby aj uplatnené. Neviem ako sa stavia k tomu magistrát, či sme vlastne toto požiadali, lebo naozaj treba to urobiť, kým je to ešte v reklamácii, aby prišli tie vady odstrániť.

p. Háber, prednosta MÚ: Môžem k tomu povedať, že sme si uplatnili v rámci tých možností tej záručnej doby, to čo sme boli požiadaní. Čiže išiel list a požiadavka, aby sa vykonala náprava tej veci.

p. Petrovčik, starosta MČ: Pán zástupca Ďurica nasleduje.

p. Ďurica, zástupca starostu MČ: Ďakujem pekne. Ja sa priznám, po nejakých 40-tich minútach prišla na rad moja poznámka. Takže bolo odpovedané na veľa vecí. Chcel by som sa opýtať tak isto, chcel som reagovať na pána Djordjeviča ohľadom výberu tých lokalít. Myslím si, že tie lokality sa vyberajú podľa tých spádových oblastí, samozrejme kde je najviac ľudí. My by sme tak isto privítali aj v obvode 1, keby sa také niečo podarilo vybudovať, ale je to asi nemožné vzhľadom na dopravnú obsluhu týchto podzemných kontajnerovísk. Ak dovolíte, chcem by som len apelovať na mestských poslancov z našich radov, pán Djordjevič, pán starosta. Chcem len apelovať na vás ohľadom, ešte k tomu plotu, keď sa vrátim veľmi v krátkosti, či by nebolo možné nejako v rámci tých nájomných zmlúv do budúcna, aby sa nedialo to, že sa bude stavať jeden kostol, ako Sagrada Familia, pomaly sto rokov. Zaviazať nejako stavebníka, aby do určitého času tú stavbu dokončil, lebo takto vlastne vznikne taký precedens, že je tu niekoľko rozostavaných kostolov, kde vlastne nevieme s tým pohnúť, lebo keď Pán Boh dá alebo nedá, tak to bude hotové alebo nebude. Majú tam niečo také? Majú, dobre. Tak isto viem, že v súkromných prípadoch, súkromných pozemkov alebo pri predaji súkromných budov, ako napríklad starý Prior, Tesco v meste, tak isto teraz to mení opäť majiteľa, ktorý vlastne mal to celé začať prerábať, opäť sa to nejako posúva niekde inde, zase to stojí. Či nevieme takto nejako, či mesto nevie zaväzovať vlastne nejakého developera alebo nového majiteľa nejakého objektu, aby tú stavbu zrealizoval do nejakého času. A ak nie, tak aby bol za to nejako sankcionovaný. Lebo nám tu potom stoja budovy nevyužité v centre mesta, oplotené, ohyzdné. Tak či nevieme s týmto niečo robiť. Ďakujem pekne.

p. Petrovčik, starosta MČ: Dobre. Ešte len zareagujem na ten pravoslávny chrám. Niekedy aj zmluva nájomná je tak postavená, však viete si ju na stránke mesta predpokladám vyhľadať. Ona nie je po tejto stránke, mysleli na to kto to vtedy uzatváral. Myslím, že je tam podpísaný ešte pán Trebuľa, a to bol vlastne ešte aj pán prezident Schuster. Je tam jedna klauzula, je tam jeden bod, že stavebník alebo nájomca je povinný začať s výstavbou do dvanástich mesiacov. Čo vieme, že nezačal. Myslím, že o tri roky od podpisu nájomnej zmluvy. Takže jedna vec je nadefinovať pravidlá, druhá vec je odkontrolovať. Takže tam je spústa nedostatkov v tej zmluve. Ja keď som to včera na majetkovej komisii prezentoval, tak príslušné pracovníčky na čele s pani Verešovou, šéfkou majetkového referátu, sa tvárili, že nevedia o čo ide. Odpoveď znela, že oni nemajú kapacity a ľudí, aby v teréne kontrolovali, či sedia pozemky, čo je v zmluve a reálne. Pretože ja som presvedčený, že ani ten plot nie je presne vymedzený. Dobre. Takže pokračujeme. Pán poslanec Priester, faktická.

p. Priester, poslanec MiZ. *Faktická poznámka*: Ja len by som si dovolil nesúhlasiť s pánom poslancom Ďuricom, lebo v prvom obvode sú ulice, kde by sa to určite dalo. Tak z hlavy, možno na Starej baštovej by sa o tom dalo uvažovať, lebo tam v okolí Podtatranského je nejaké to miesto. Potom za JUMBO je kopec ulíc, kde by to išlo. Napríklad Lomená, atď. Tam asi pravdepodobne nie, možno niekde okrajovo ako je Kasárenské námestie. Tam je veľké parkovisko, kde by niečo také mohlo vzniknúť. V podstate aj v Košiciach máme Sagradu Familiu, lebo aj Dóm sv. Alžbety sa staval cez sto rokov. Vďaka.

p. Petrovčik, starosta MČ: Ďakujem. Nechcem sa už vracať k tomu chrámu pravoslávnemu, ale vlastne tam je, hovorím, x dôvodov kedy už dávno mala byť zmluva vypovedaná a oni majú stavebné povolenie, ale oni majú stavebné povolenie, oni už skolaudovali ten chrám. Však ináč by ho nemohli využívať. Ale oni to v podstate naťahujú sústavne, lebo každý piaty alebo tretí rok postavia nejakú ďalšiu prístavbu chrámu sprava, zľava. Teraz som počul, že chcú zozadu ešte nejakú loď pristavovať. Vlastne takto to sústavne posúvajú a taká je asi ich predstava, že ďalších 50 rokov budú fungovať. Čiže aj to stavebné povolenie vlastne na tie ubytovacie zariadenia, čiže na tú faru, pokiaľ viem, už trikrát predlžovali termín. Nech sa páči pán poslanec Konečný.

p. Konečný, poslanec MiZ: Ďakujem. Mám otázku na pána starostu. Pán Timko nám posielal také výzvy ohľadom dávania nejakých návrhov, kde by mohli byť osadené lavičky na území Starého Mesta. Chcem sa opýtať, či nejakým spôsobom vieme už konkrétne lokality alebo či sa v tomto smere už nejako posunulo, že kde sa ktoré miesta skrášlia konkrétne. Alebo koľko sme vylobovali tých lavičiek a podobne, aby sme vedeli povedať občanom. Tak už je to zase na ňom, aby to odkomunikoval. Ale upozornil som na to, konkrétne na toto miesto.

p. Petrovčik, starosta MČ: Ďakujem. Pani poslankyňa Blaškovičová, nech sa páči.

p. Blaškovičová, poslankyňa MiZ: Ďakujem, že niekto po troch hodinách niekto pustil klímu, ale chcem povedať, že ak nie sú zavreté okná, klimatizácia je neúčinná. Takže pozerám sa na druhú stranu. Prosím. Vraveli ste o kontajneroviskách. Stará baštová, si myslím, nie je problém, aby tam to zapustené kontajnerovisko bolo. Tam je na to priestor pri zadnej strane Rodošta. Určite. Tak isto treba rozmýšľať nad historickým jadrom, nad Vodnou ulicou. Lebo kde nám končí Hrnčiarska, na parkovisku na Vodnej je permanentne strašný neporiadok. A tam, keď sa zmestilo celé parkovisko, tak jedno polozapustené kontajnerovisko určite sa tam rovnako zmestí. Ďalšia vec. Chcela by som pochváliť pánsky kolektív. Sú tam len páni. Myslím si, že za toho polroka ste urobili veľký kus práce. Veľmi som rada, že tu máme mladé a nové osadenstvo a nových predsedov komisií, lebo sú naozaj aktívni a prichádzajú s rôznymi skvelými nápadmi. A prikláňam sa aj k tomu, čo hovoril pán starosta, že áno, treba vymýšľať nové veci. Dnes sme to preberali aj na komisii kultúry. Treba naozaj porozmýšľať, či budeme trvať na niektorých aktivitách, ktoré neprinášajú ten efekt, ktoré prešli už svoj čas. Bavili sme sa o júni, septembri, ktoré sú presýtené aktivitami a akciami. Proste musíme porozmýšľať, aby sme všetku našu invenciu vynakladali efektívne. Zároveň, keď hovorím o tých aktivitách, chcela by som sa spýtať. Na jednej strane spýtať a na druhej ... . Čítali ste môj mail kolegovia poslanci, aj vedenie úradu, ohľadne brigád. Ja si fakt pamätám pracovné subotniky a malo to svojho času zmysel, a malo to zmysel pre deti veľký, pretože sa naučili pracovať v kolektíve, naučili sa pracovať s lopatou a s hrabľami. Ale odpustite mi, ja som už príliš stará na to, aby som sa k týmto aktivitám vracala. Hlavne kvôli tomu, že si myslím, že to nemá byť práca poslancov. Môže to byť práca poslancov, keď nemajú čo v sobotu robiť. Ale že to má byť naozaj práca obyvateľov. Naozaj tá aktivita a ten podnet musí vzísť z ich strany. Nebudem sa pýtať na pomer poslancov, zamestnancov a obyvateľov, aby náhodou sme neboli trápni. Chcela by som sa ešte zastať všetkých zamestnancov. Ja si veľmi dobre pamätám pomery, ktoré tu vládli za posledné desaťročia, ako boli zamestnanci zneužívaní, zastrašovaní a podobne. Verím, že teraz všetci, ktorí sa zúčastňujú tých aktivít, to robia nie preto, že sa boja, že nebudú mať čiarku za to, že tam neboli, ale že tam naozaj veľmi, veľmi chcú ísť, pretože mám aj opačné informácie. A ešte kým poviem, čo sa mi nepáči, chcem veľmi poďakovať pánovi Šarockému za promptné vybavenie interpelácií, ktoré som podávala minule. A dve veci, ktoré sa mi nepáčia. Jedna, tie veci, ktoré prejdú zastupiteľstvom, to znamená zmluvy, ktoré prechádzajú schvaľovaním zastupiteľstva, by mali byť rušené minimálne tak, že o nich zastupiteľstvo vie. Viete vy dvaja páni, na čo narážam. Zmluva s divadlom, ktorá bola zrušená. Iste viete, že toto divadlo už má priestory v Kulturparku. Áno, Divadlo Actor pod vežou. Takže myslím si, že ani členovia komisie kultúry nevedia, čo sa tu udialo a je lepšie, keď si to povieme pred tým, ako to vojde do médií. Takže to sa mi nepáči. A ešte sa mi nepáči ďalšia vec, ktorú sme preberali s pánom kolegom Priesterom, ako šéfom komisie, keď prišiel s návrhom, ktorý naša komisia neschválila a bol nám predložený ako hotová vec. Takže pán starosta, keď ste povedali, že sa nebudete správať ako podnikateľ, že nás je tu trinásť, ja vás veľmi pekne poprosím, aby naozaj nás tu bolo trinásť. A keď sa dohodne nejaká komisia na čomsi, tak to treba rešpektovať, aj keď vy už dopredu viete, že je to nie správe a nepriechodné, ale aby ste nás brali ako rovnocenných partnerov a potom sa predsa bežne stáva, že návrhy uznesení idú v alternatívach. Takže fakt ďakujem za ... . A ešte som zabudla poďakovať Martine, lebo si myslím, že jej patrí poďakovanie a jeden veľký potlesk za to, čo sa udialo na Dominikánskom. Ďakujem.

p. Petrovčik, starosta MČ: Dobre, ďakujem. Ja sa len chcem opýtať na tú ..., lebo mi nedošlo akú tému máte na mysli, tú druhú výčitku. Tak potom poprosím sa prihlásiť. Pani poslankyňa Hulmečíková, faktická.

p. Hulmečíková, poslankyňa MiZ. *Faktická poznámka*: Mám len faktickú na pani kolegyňu Blaškovičovú. Vodná – kontajnerovisko má svojho vinníka, len to je na dlhšie riešenie.

p. Petrovčik, starosta MČ: Ďakujem. Pán poslanec Kočiš.

p. Kočiš, poslanec MiZ: Ďakujem. Len malá poznámka k tej komunikácie zase, že pán Timko posiela maily ohľadom tých lavičiek, že ja som to nedostal, ani pán poslanec Havasi. Takže, keď sa informuje, nech informovať všetkých. Ani pán Priester. To je len poznámka. A ešte mám jednu interpeláciu, keďže pán starosta je predseda komisie na meste, že by tam predniesol alebo v rámci toho, požiadavku na umiestnenie retardéra na Tatranskú ulicu na cestu pre spomalenie áut ako vlastne bočia hore z Amfiteátra na ulicu, na Tatranskú. Je taká rovinka v podstate a tam zhruba na úroveň Tatranská 4, Tatranská 3, žeby sa tam umiestnil spomaľovací retardér pre autá. Ak by toto bolo možné nejako dohodnúť. Ďakujem.

p. Petrovčik, starosta MČ: Pán poslanec Djordjevič, faktická.

p. Djordjevič, poslanec MiZ. *Faktická poznámka*: Keď už sme pri tom, aj ja mám pre vás z Tatranskej podnet Tam v tej časti ulice tesne pred bránami nepárnej časti, tam kde boli potraviny Tatranka v garáži ... . To znamená, tam sú čísla také 7 – 21 zhruba, alebo 5 -21. Tam sa zvyknú deti hrať v lete vonku a tam autá idú naozaj niekedy veľmi rýchlo. Tam tiež je požiadavka od obyvateľov buď na obmedzenie rýchlosti na tú informatívnu značku, že 20 alebo 30, alebo na retardéri. Značka je asi lacnejšie riešenie, lebo retardéry sú asi aj v noci hlučné pri prejazde. A tiež nejako tých ľudí vypočuť alebo nejako pomôcť. A nielen pri zákrute od Amfiteátra. Lebo tam retardér, neviem, bezprostredne pri zákrute. Ale áno, idú tam veľmi rýchlo. Ten prechod je dosť v podstate nebezpečný, lebo ten šofér nemusí mať taký prehľad. Ale ja by som sa chcel opýtať, či by sme mohli ten projekt priechodov pre chodcov doplniť ako sa ide o kontajnerovisko. Pošlem fotku. Ako je Tatranská 3, tam by sa ešte jeden prechod hodil od tej zákruty smerom na veľké parkovisko. Lebo tak isto, na konci Tatranskej, keď chcete zabočiť doprava a ísť hore na Štítovú, tak tak isto ľudia prechádzajú a je to v zákrute. Čiže by sa hodil a zároveň by sa zamedzilo parkovať autám v zákrute, lebo aj ja osobne som bol predvolaný na okresný dopravný inšpektorát, ako aj stovky obyvateľov Starého Mesta, lebo som parkoval v tejto zákrute a samozrejme už tam neparkujem. Ale ten prechod by pomohol aj takto ľuďom dať najavo, že sa tam neparkuje. Čiže od zákruty smerom na Štítovú smerom na to parkovisko, čo vybudovala vlastne mestská časť. Toto keď môžem poprosiť, lebo ste ako predseda komisie dopravy aj výstavby na magistráte. Ďakujem.

p. Petrovčik, starosta MČ: Dobre, ďakujem. Keďže sa nikto už nehlási, prv než ukončím tento bod, ešte by som len tak v rámci, aby som vás informoval už potom v bode Rôzne, už dáme potom priestor, máme tu hosťa, aby som tu už nezdržiaval. Takže ešte trošku, nie že sa človek chce pochváliť, ale vás informovať. Takže vás informujem, že naša mestská časť vyhrala spor s firmou IZOLEX BAU. Takže to je prvá potešujúca správa, ale samozrejme ešte to nie je právoplatné. Ešte počkáme, či sa druhá strana odvolá alebo nie. Takže viac by som o tom nechcel teraz, len taká jednoduchá informácia. Ďalšia radostná informácia je, že sa nám podarilo, vlastne ako tu bolo povedané, za necelý polrok urobiť to, čo sa tu za 12 rokov nepodarilo. Máme prvý úspešný projekt – dotácia z úradu vlády na rekonštrukciu detského ihriska cca za 9 000 EUR je schválený. Ďalší projekt, ktorý sa nám len v týchto posledných hodinách podarilo a máme zatiaľ oznámené, že je to schválené a už sa len dolaďovalo ... . Zároveň sa chcem poďakovať pracovníčkam organizačného, ale aj sekretariátu starostu pani Andrei Hudákovej, ktorá vlastne dotiahla tieto veci. Jedná sa o päť kamier na lokalite Svätoplukova, Thurzova, Jiskrova, na ktoré máme schválenú dotáciu v hodnote 37 000 EUR. Takže ďalších päť kamier budeme osádzať vlastne a takto ideme bojovať s prostitúciou v tejto lokalite. Takže to je ďalšia taká správa. No a ďalšia, ale to ešte čakáme na výsledok. Samozrejme sme dali žiadosť aj na Park Angelinum, kde to ihrisko chceme zrekonštruovať, ale tam ešte výsledok nemáme. Takže toľko na záver, čo sa týka dobrých správ. Keď sa nikto nehlási, uzatváram tento bod a môžeme prejsť k bodu Rôzne.

- - -

**BOD č. 14**

**Rôzne**

p. Petrovčik, starosta MČ: V rámci bodu Rôzne, ak súhlasíte, by sme dali priestor nášmu hosťovi. Takže nech sa páči pani Ing. Hulmečíková, skúste nám uviesť problematiku.

p. Hulmečíková, poslankyňa MiZ: Ja neuvediem problematiku, ale požiadam kolegov a kolegyne, aby sme dali slovo našej obyvateľke pani Tančákovej, ktorá je zástupkyňou spoločenstva vlastníkov bytov na Alvinczyho. Ona sa zúčastnila aj stretnutia na Lomenej, takže má nejaké ..., proste chce sa nám prihovoriť.

p. Petrovčik, starosta MČ: Takže, ak je všeobecná zhoda, dáme priestor. Nech sa páči.

p. Tančáková, občianka MČ: Pekný deň vám prajem. My sme sa už spolu stretli na tej Lomenej. Chcem poďakovať za lavičku, ktorá sa urobila pred detským ihriskom na Alvinczyho, ktorá sa opravila, pretože tam skutočne bolo už drevo zničené. Ale chcela by som poprosiť, neviem či písomne to mám požiadať. Do detského ihriska dať nejaké novšie šmýkalky alebo niečo. Neviem, čo by to stálo. Je tam veľa mamičiek s malými deťmi, s takými možno dvojročnými, ktoré by potrebovali troška inú šmýkalku ako je tam, ktorá je už niekoľko ročná. Čiže ďakujem za to, čo sa urobilo. Ale mám jednu aj takú, povedala by som sťažnosť, a to je na kontajner, ktorý mal byť pristavený medzi Alvinczyho a Haviarsku a tam to nebolo pristavené. Verím, že na jesenné upratovanie sa ten kontajner tam dostaví, pretože v tej časti na Haviarskej veľa starých ľudí býva, včítane aj mňa, a teda keď to treba na veľmi veľkú vzdialenosť nosiť, tak veľa ľudí si to rozmyslí, či to dokážu tam odniesť. Takže toto by som poprosila, keby sa dalo zrealizovať na jesenné upratovanie, pretože aj v tom obytnom dome, kde som ako predseda spoločenstva, máme tiež veľa vecí ešte do kontajnera z pivníc odniesť. Viete, aj pivnice majú svoj priestor únikový, atď. A tiež sa tam bohužiaľ, poviem, dlhé, dlhé roky nič nerobilo. Ešte by som sa chcela spýtať na orezávanie kríkov. Čo sa týka mestskej zelene, neviem, či mi budete vedieť poradiť, či musíme dať objednávku na mestskú zeleň alebo sa to bude robiť v rámci toho, keď sa kosí, lebo už vyčnievajú kríky na chodník. Ešte raz ďakujem veľmi pekne, že ste ma vypočuli

p. Petrovčik, starosta MČ: Áno, ďakujeme za vaše podnety. Potom vás poprosím ozaj písomne, kľudne aj pán Timko vám určite rád zodpovie a vlastne načrtne riešenia, že akým spôsobom sa vám zdarne dá vyjsť v ústrety, či cez správu mestskej zelene alebo priamo našimi pracovníkmi, pretože tam v tejto lokalite je to predsa len také všelijaké. Jedna parcela správa mestskej zelene, druhá vlastníctvo spoločenstva vlastníkov bytov a väčšinou sa tam stretávame, tak isto ako na Čsl. armády pri Hviezdici, že akonáhle to majú vo vlastníctve to spoločenstvo, niekedy komicky títo ľudia dopytujú a posielajú podnety sem na mestskú časť, na náš úrad, ale si neuvedomujú, že to je ich starosť a že oni sa majú o to starať. Stále žijú v nejakej predstave, že niekto im príde popod okná pokosiť ich majetok. Takže to sme riešili aj na Čsl. armády medzi bytovým domom Hviezdica a OC TIP TOP, kde sme vlastne spomínanej dobrovoľníckej brigády odpratali v tom prvom diely brigády neúmerné množstvo zhnitého lístia asi za posledných 5 – 6 rokov. Pomaly som mal pocit, že tí ľudia sa už do tej brány ani nedostanú pre nával toho lístia. Čiže, ozaj my urobíme, ako bolo povedané, všetko pre to, aby sme vlastne tých ľudí naštartovali alebo vlastne namotivovali k tej činnosti, aby sa aj oni pripojili z tých komunít k skrášľovaniu svojho prostredia. Ale musíte uznať, že nedá sa niekedy ... . Samozrejme, my urobíme všetko, čo je v našich silách, ale nemôžeme vlastne kde je jasný vlastník, a je to naozaj také komické, že na jeho žiadosť my ideme upratovať na ich parcelu.

p. Tančáková, občianka MČ: Pán starosta, môžem ešte chvíľu? Bohužiaľ, poviem, že z Hutníckej ulici, kedy sa pozemky odkupovali, predstavte si, že náš obytný dom stojí na ich pozemku. Tak teraz mám od nich žiadať, aby dávali alebo?

p. Petrovčik, starosta MČ: Práve preto samozrejme my sa snažíme v rámci možností to takto suplovať, ale dlhodobo a systémovo sa to bude musieť ozaj riešiť nejako inak.

p. Tančáková, občianka MČ: To je asi tak, ako ste hovorili o tých garážach.

p. Petrovčik, starosta MČ: Tak. Ďakujem veľmi pekne. Kľudne potom, keď máte ďalšie podnety, obráťte sa, prosím, hoci aj osobne u pána Timka, on to všetko spíše.

p. Tančáková, občianka MČ: Ešte raz ďakujem veľmi pekne, že ste ma vypočuli.

p. Petrovčik, starosta MČ: Pán poslanec Djordjevič, faktická ešte.

p. Djordjevič, poslanec MiZ. *Faktická poznámka*: Viacero vecí z toho viem objasniť. Napríklad aj pozitívne bolo v minulosti, že aj napriek tomu, že patrí k bloku Hutníka, neviem teraz presne čísla, ale práve Alvinczyho 19 – 21 a okolie bloku patrí, tak myslím, že zo strany mestskej zelene za blokom, ako máte zadný vchod, vymenila lavička. Čiže aj tam sa to očko prižmúrilo. Áno, mestská zeleň niekedy kapacitne nestíha, ale napríklad aj tie pozemky, ktoré sme dnes odovzdali uznesením do správy, tak ich kosili doteraz a nepýtali za to peniaze. Čiže niečo sa neurobí a niečo sa urobí naviac. Kontajner – rovnakú situáciu sme zažili na Škultétyho ulici. Čo je problém? S pánom Hrabovským, teda s riaditeľom úseku služieb sme zisťovali cez GPS, že či bol na Škultétyho ulici veľkokapacitný, lenže parkovali tam autá a jednoducho ho nevedel zložiť, tak ho zložil 70 metrov vyššie a tak isto aj môj otec sa rozčuľoval. Lenže títo vodiči, a KOSIT je celomestská firma, alebo celo regionálna a oni nemajú priestor na to, aby čakali na to, kým niekto pôjde preparkovať. Čiže dajú na najbližšie a niekedy nešťastné miesto. Vidíte, aj pán starosta eviduje od pána Pramuka z ulice tiež sťažnosti na to, že práve pri pizzerii Palermo a ďalej smerom na Lomenú a Alvinczyho parkujú autá na chodníkoch. Čiže tu bol problém iba v tomto. A čo sa týka živých plotov, áno, všimol som si, že v Starom Meste je nejaké meškanie, lebo mi na Západe, kde ja mám na starosti mestskú časť Západ, už prechádzame k záveru znižovania. Staré Mesto, to nie je výhovorka, to je fakt, boli nasadené lokality pred majstrovstvami sveta, kde sa zatrávňovalo, kde boli obhliadky primátora, kde boli priority koľajnice vyjazdené a tak jednoducho preto sa mešká. Buď cez mestskú časť vám pomôžu zamestnanci, lebo vy ste napríklad príklad toho človeka, ktorý sa obracia s podnetom na mestskú časť. Keď prídete, buď písomne napíšete na papier, veľmi radi pracovníci mestskej časti pošlú podnet na správu mestskej zelene a technik zelene sa s tým oboznámi. S týmto nie je problém. Len je to meškanie naozaj kvôli tým majstrovstvám sveta, aj keď sú to už dva mesiace, ale ešte stále si treba uvedomiť, že mestská časť má niekoľko kilometrov živých plotov. Nezdá sa to, ale napríklad Kuzmányho trať, keď berieme, že máte na niektorom úseku, napríklad na Štúrovej ulici až štyri rady živých plotov, jednoducho to trvá čas, kapacity. Treba počkať, alebo my poslanci mesta musíme apelovať na to, aby jednoducho ten podnik navýšil rozpočet, navýšil počet zamestnancov. Alebo opačne, aby tieto kompetencie prebrala mestská časť. V tejto chvíli je taký stav, ako som povedal.

p. Petrovčik, starosta MČ: Ďakujem. Pán poslanec Kočiš ešte.

p. Kočiš, poslanec MiZ: Ja len poprosím, zabudol som do interpelácií v rámci, keď môžem teda rýchlo doplniť, do komisie dopravnej. Minule som bol vlastne na SBD 1 Vojenská ulica. Tam som zaparkoval, vybavil som veci a potom som si vlastne všimol, že je tam Zákaz vjazdu okrem osôb ministerstva vnútra. Čiže preveriť ten stav vlastne, že aký je to objekt ministerstva vnútra, keď je to vlastne SBD 1 na Vojenskej. Myslím, že by tam mohli dať potom, že okrem MV a ľudí, čo vybavujú stránky. Chodia tam mestskí policajti a keď niekto ide vybaviť stránku, tak vlastne pokutujú.

p. Petrovčik, starosta MČ: Dobre. Potom dáme odpoveď na to. Preveríme to. Budeme sa tým zaoberať. Ak sa nikto už nehlási v rámci bodu Rôzne, tak by som ukončil tento bod a tým pádom by sme dnes došli k záveru.

- - -

**BOD č. 15**

**Záver**

p. Petrovčik, starosta MČ: Týmto sme program nášho IV. zasadnutia Miestneho zastupiteľstva mestskej časti Košice-Staré Mesto vyčerpali. Chcem sa vám poďakovať za vašu účasť a konštruktívne debaty a návrhy. Myslím si, že teraz si zaslúžime už ozaj ísť na prázdniny. Prajem vám krásne prázdniny plné zážitkov, takže vidíme sa potom po prázdninách.

V Košiciach, 27.06.2019

Zápisnicu vyhotovila: Mária Vidová

Overovatelia zápisnice: **Mgr. Peter Gacík** Podpísal: 12.07.2019

**Ing. Eva Hulmečíková** Podpísala: 10.07.2019

Podpísal: 23.07.2019 Podpísal: 23.07.2019

**PhDr. Matúš Háber Ing. Igor Petrovčik**

prednosta Miestneho úradu starosta mestskej časti

mestskej časti Košice-Staré Mesto Košice-Staré Mesto